Iran „zvecka“ balističkim raketama - 04.02.2017, Sputnik Srbija\nIran „zvecka“ balističkim raketama\nIran će danas na vežbama koje izvodi Revolucionarna garda koristiti balističke rakete, prkoseći tako Vašingtonu dan nakon što su SAD nametnule Teheranu... 04.02.2017, Sputnik Srbija\n09:57 04.02.2017 (Osveženo: 15:46 04.02.2017)\nIran će danas na vežbama koje izvodi Revolucionarna garda koristiti balističke rakete, prkoseći tako Vašingtonu dan nakon što su SAD nametnule Teheranu sankcije zbog testiranja balističke rakete prošlog vikenda.\nRojters navodi da se ipak radi o raketama veoma malog dometa, do 75 kilometara, kao i da je sajt Revolucionarne garde „Sepahnjuz“ objavio da je cilj manevara demonstriranje „potpune spremnosti (Revolucionarne garde) da se suoči sa pretnjama“ i „ponižavajućim sankcijama“ iz Vašingtona.\n„Različiti tipovi radarskih i raketnih sistema, komandnih i kontrolnih centara i sistema za sajber-ratovanje domaće proizvodnje biće korišćeni tokom ove vežbe“, navedeno je na sajtu iranske Revolucionarne garde.\n3 Februar 2017, 21:53\nIran je ranije objavio da će preduzeti „recipročnu akciju“ protiv individualnih državljana i kompanija iz SAD i najavio da će objaviti listu imena onih koji će biti obuhvaćeni iranskim sankcijama.\nVlasti SAD juče su uvele nove sankcije Iranu kako bi kaznile zvanični Teheran zbog ispaljivanja balističke rakete i podrške hutskim pobunjenicima u Jemenu, javio je AFP.\n1 Februar 2017, 20:16\nVisoki zvaničnici američke administracije rekli su da su ove sankcije samo „prvi koraci u odgovoru na provokativno ponašanje Irana“, prenosi Rojters.\nNa udaru sankcija, prvih koje je administracija Donalda Trampa uvela Iranu, našlo se 13 pojedinaca i 12 kompanija u Iranu i Kini, za koje su SAD utvrdile da podržavaju raketni program Teherana i vojne snage Revolucionarne garde.\n„Konstantna podrška Irana terorizmu i razvoju programa balističkih raketa predstavlja pretnju po region, po naše partnere širom sveta i po SAD“, izjavio je vršilac dužnosti direktora Kancelarije američkog ministarstva finansija zadužene za kontrolu aktiva u inostranstvu.


Aktuelno| - Regionalna deponija Srem-Mačva Sremska Mitrovica\nThursday, March 17th, 2016 at\nŠema postrojenja za separaciju i baliranje otpada\nDobijanjem probne dozvole za rad Pokrajinskog sekretarijata za urbanizam, graditeljstvo i zaštitu životne sredine, jedna od najvećih Regionalnih deponija u Vojvodini, čiji su osnivači grad Šabac i Sremska Mitrovica, rešen je dugogodišnji problem pravilnog odlaganja otpada za više od 200 000 stanovnika Srema i Mačve. Prema projektu, koji je palaniran u nekoliko faza, ovo JKP stiglo je do druge faze, kojom je predviđeno, da se izgrade svi prateći građevinski objekti među kojima je najvažnija hala opreme za separaciju komunalnog otpada.\nOvo je od velikog značaja jer su se stvorili uslovi za realizciju planiranih radova, a to znači, da će se u novoizgrađenom postrojenju za separaciju otpada, izdvajati reciklabirni materijali (papir, staklo, metal i deo plastike koja ima vrednost na tržištu sekundarnih sirovina) tako da će na samom telu deponije, biti odlagan samo onaj deo otpada, koji, ni na koji način ne može da se iskoristi.\nOno što svakako treba istaći, jeste to, da je Grad Sremska Mitrovica, Gradska uprava za urbanizam, komunalne delatnosti i inspekcijske poslove, oglasila poziv za podnošenje ponuda za javnu nabavku dobara u otvorenom postupku:Linija za separaciju regionalne deponije komunalnog otpada sa postrojenjem za separaciju.\nRadovi na izradi opreme linije za separaciju, povereni su kompaniji “RUMEKON”iz Rume, dok je postupak za izbor izvođača, za izgradnju građevinskog objekta postrojenja za separaciju u toku.\nThursday, October 29th, 2015 at\nFotografija preuzeta sa sajta www.sirmiuminfo.rs\nNa ovom stručnom sastanku prekogranične saradnje, izvršena je rekapitulacija vidljivih učinaka projekta između komunalnih preduzeća i gradskih uprava, građana kao korisnika upravljanja otpadom, kao i industrije za reciklažu koja na efikasan način od prikupljenog otpada stvara novu vrednost. Ovo je značajno, upravo zbog toga, jer se na taj način razvija lokalna zelena ekonomija, a to znači, otvaranje novih radnih mesta.\nPrema rečima Tamare Milković, iz sremskomitrovačkih ” Komunalija” četvrti stručni forum predstavio je i viziju o tome kako bi trebali izgledati napredni sistemi upravljanja otpadom, finansijska motivacija stanovništva (naplata prema količini), ali i tehnike za smanjenje biorazgradivog otpada.\nSvojim izlaganjem, Marijan Galović iz Zelenog Osijeka, i Bojana Novaković iz Ekološkog pokreta Grada Sremska Mitrovica, upoznali su nas sa aktuelnom temom:\n“Zeleni poslovi – trenutno stanje, potencijali i predlozi za unapređenje”, dok je na temu ”Pridruživanje EU i zeleni poslovi, sa primerima dobre prakse” svoja viđenja i iskustva na prisutne prenela Nataša Đereg iz Subotice. Na edukativnom sastanku moglo se čuti i o temi “Učinci kvaliteta odvojenog prikupljanja otpada na razvoj reciklažne industrije u Srbiji” koju je izložila Sandra Kamberović, Sekretar udruženja IOS “Hrabri čistač”.\nPrisutnima se obratio i v.d. direktora JKP Regionalna deponija “Srem – Mačva” Nebojša Popović koji je istakao važnost prekogranične saradnje i razmenu iskustava, ali i odnos građana prema odlaganju otpada, i dodao, da je sanitarna deponija u Sremskoj Mitrovici još uvek u fazi probnog rada, a to znači da još uvek ne možemo da dobijemo upotrebnu dozvolu dok se ne završi tehnološki lanac, koji podrazumeva: izgradnju linije za separaciju, ozelenjavanje i postavljanje vetrozaštitnih pojaseva. Tada će se, stvoriti svi potrebni uslovi za dobijanje upotrebne, a samim tim i integrisane dozvole Pokrajinskog sekretarijata za urbanizam, graditeljstvo i zaštitu životne sredine.\nTender za izbor izvođača radova za izgradnju linije za separaciju je u toku, a njegova vrednost je viša od 200 miliona dinara. Prema rečima direktora Popovića, novac za to, je predviđen u Republičkom budžetu, tako da se u ovom komunalnom preduzeću, već početkom naredne godine, očekuje, da se započne sa separacijom otpada direktno na Regionalnoj deponiji.\nPored predstavnika projekta prekogranične saradnje Hrvatska – Srbija, poslednjem stručnom forumu prisustvovali su: predstavnici Ekološkog kluba Grada Sremska Mitrovica, Centra za ekologiju i održivi razvoj Subotica, Udruga za zaštitu prirode i okoliša “Zeleni Osijek”, Sekretar Udruženja IOS “Hrabri čistač” kao i predstavnici Regionalne deponije “SREM – MAČVA”iz Sremske Mitrovice.\nMonday, August 24th, 2015 at\nKorišćenjem ovih mašina Regionalna deponija obezbediće resurese za narednu grejnu sezonu i tako povećati korišćenje obnovljivih izvora iz biomase, smanjiti količinu otpada na deponiji i poboljšati uticaj na zaštitu životne sredine.\nProdajom neutrošene količine proizvednog peleta, ostvariće se planirani profit iz programa “EU Exchange 4″.\nThursday, September 4th, 2014 at\n” Veliki broj pritužbi građana opredelio je ovu temu kao prioritet u poslednjih mesec dana od kada sam gradonačelnik i jako sam ponosan što smo problem rešili”.\nNakon presovanja i pretovara otpada na transfer stanici iz Šapca će put regionalne deponije kraj Sremske Mitrovice odlaziti svakog dana 5-6 kamiona sa po 20-ak tona smeća.\n” Probni rad je ukazao na sve tehniček nedostatke tako da smo imali dovoljno vremena da poboljsamo čitav proces na transfer stanici i stvorimo mogućnost da celokupnu dnevnu količinu smeća iz Šapca ispresujemo, pretovarimo i prevezemo na regionalnu deponiju ” – izjavio je Srđan Kličković, direktor JKP Regionalne deponije ” Srem – Mačva ” Sremska Mitrovica.


Rukometašice Srbije sutra protiv Turske u Zrenjaninu\nTanjug 5. oktobra 2021. 15:11\nZRENJANIN – Sve ide po planu, devojke dobro rade, tako da sam baš zadovoljan. Niko se ne sme potcenjivati, ali mislim da je kvalitet na našoj strani, izjavio je selektor ženske rukometne reprezentacije Srbije Uroš Bregar uoči starta kvalifikacija za Evropsko prvenstvo.\nSrbija će sutra od 18 sati u Zrenjaninu dočekati Tursku, a četiri dana kasnije gostovaće reprezentaciji Islanda u Hafnarfjorduru.\n„Utakmicu koja nas očekuje moramo da shvatimo ozbiljno i da igramo dobru odbranu. Ako igramo dobru odbranu očekujem da rezultat neće biti problem“, rekao je selektor Bregar.\nJovana Stojiljkovic smatra da je Srbija favorit i dodaje.\n„Utakmice sa Turskom i Islandom su mečevi sa ekipama koje konstantno rade i napreduju. Zaista nam znači podrška publike, pogotovo što je ovde u Zrenjaninu uvek dobra atmosfera“, izjavila je Stojiljković.\n„Reprezentacija Turske važila je za selekciju lošijeg kvaliteta, ali smatram da je sada mnogo bolja nego ranije. Turska sada ima Kastamonu, ekipu koja igra u Ligi šampiona, još nekoliko ekipa koje su podigle kvalitet, dosta stranih igrača odlazi da igra tamo. Potrebno je ozbiljno da uđemo u meč, pogotovo što smo i mi sada imamo mlađu ekipu i nismo uigrane. Može da se očekuje jedna uzbudljiva utakmica, ali verujem da ćemo mi to odraditi kako treba, uz dobru atmosferu i domaći teren“, rekla je Kojić, koja je prošle sezone igrala za tursku Kastamonu.


Info. About Građanska (narodna) inicijativa. What's This?\nGradanska (narodna) inicijativa\nⓘ Građanska (narodna) inicijativa\nⓘ Gradanska (narodna) inicijativa\nGradanska ili narodna inicijativa je oblik neposredne demokratije u kome punoletni gradani predlažu skupštini donošenje odluka iz njene nadležnosti.\nGradanska inicijativa, kao oblik neposredne demokratije, nastala je u Švajcarskoj i ima dugu tradiciju na lokalnom nivou u ovoj državi. Amandmanima na Ustav Švajcarske iz 1891. godine zvanično je uvedeno pravo na pokretanje izmene Ustava Švajcarske sa 100.000 potpisa birača koja mogu da se prikupe u roku od 18 meseci. Pod uticajem Švajcarske, od 1898. do 1918. godine 19 federalnih države u SAD omogućile su predlaganje propisa putem gradanske inicijative. Posle II svetskog rata Japan, Italija i Nemačka uvode gradanske inicijative kao način predlaganja propisa\nNakon pada Berlinskog zida počinje novi ciklus usvajanja gradanske inicijative kao načina direktnog učešća gradana u proces odlučivanja. Od tridesetak zemalja koje su po završetku hladnog rata usvojile nove ustave, samo tri ni dalje nemaju nikakvih elemenata referenduma ili gradanske inicijative, već se forme neposrednog učešća gradana u donošenju odluka ugraduju u stare ustave, kao npr. u Italiji\nU Republici Srbiji gradansku narodnu inicijativu ureduju Ustav, Statut Vojvodine, Zakon o referendumu i narodnoj inicijativi i Zakon o lokalnoj samoupravi. Zakon o referendumu i narodnoj inicijativi iz 1994. godine ureduje postupak sprovodenja gradanske inicijative na veoma restriktivan način. Rok od samo sedam dana za prikupljanje potpisa birača za podršku gradanskoj inicijativi najkraći je na svetu. Praksa u drugim državama je da rok za prikupljanje potpisa za gradansku inicijativu rok traje nekoliko meseci, a ne nekoliko dana. Jedino je Republika Srpska u Zakonu o referendumu i gradanskoj inicijativi iz 2010. godine prepisala rok od sedam dana iz srpskog zakona.\nZbog restriktivnog Zakona o referendumu i narodnoj inicijativi iz 1994. godine i ignorisanja gradanskih inicijativa od strane skupštinskih vladajućih stranaka tokom 25 godina primene zakona veoma mali broj inicijativa gradana je usvojen. U Beogradu, Kragujevcu i Nišu nije pokrenuta ni jedna gradanska inicijativa u lokalnoj skupštini. U Novom Sadu pokrenute su 3 gradanske inicijative, a usvojena je jedna o promeni područja MZ "Adice" iz 2004. godine. Pored Novog Sada, autoru ovog teksta poznata je samo još jedna uspešna narodna inicijativa iz Ivanjice. U Skupštini AP Vojvodine pokrenuto je 6 gradanskih inicijativa od kojih je održana rasprava samo o jednoj i nije usvojena. U Narodnoj skupštini Republike Srbije nije usvojen ni jedan zakon na osnovu predloga gradanske inicijative. Bilo je slučajeva da Vlada Srbije preuzme deo predloga zakona iz gradanske inicijative i predloži Narodnoj skupštini za usvajanje. Poslednji slučaj je tkz. Tijanin zakon koji je predložen Narodnoj skupštini za usvajanje novembra 2017. godine na osnovu gradanske inicijative, a usvojen maja 2019. godine kao predlog Vlade. Zakon o sprovodenju Ustava iz 2006.g. propisao je rok u kome svi zakoni moraju da se usaglase sa novim Ustavom do kraja 2008. godine. Jedan od tih zakona je i Zakon o referendumu i narodnoj inicijativi.\nU Republici Srbiji postoji tri oblika gradanske inicijative koje se sprovode na osnovu Zakona o referendumu i narodnoj inicijativi:\nInicijativa za javnu raspravu je najnoviji oblik gradanske inicijative za održavanje javne rasprave u jedinici lokalne samouprave. Izmenama i dopunama Zakona o lokalnoj samoupravi iz 2018. godine uvedeno je pravo da 100 birača mogu predložiti održavanje javne rasprave u jedinici lokalne samouprave. Medutim, zakonom nije predvideno da javna rasprava mora da bude samo iz nadležnosti jedinice lokalne samouprave.\nLegislativna inicijativa je predlaganje usvajanja opštih akata na osnovu gradanske inicijative. Za izmenu Ustava Srbije potrebna je podrška 150.000 birača. Za usvajanje zakona u Narodnoj skupštini 30.000 birača. Za usvajanje odluka u Skupštini AP Vojvodina 10.000, za usvajanje odluka u skupštinama jedinica lokalnih samouprava najmanje 5% birača. Jedino u Beogradu za predlaganje pravnih akata iz nadležnosti skupštine grada potrebno je obezbediti podršku od 30.000 birača manje od 5%.\nReferendumska inicijativa je pokretanje gradanske inicijative za održavanje referenduma. Na zahtev 100.000 birača Narodna skupština Republike Srbije raspisuje referednum iz svoje nadležnosti.\nWikipedia: Građanska (narodna) inicijativa


RTS :: Ministar zdravlja RS za RTS: Od 80 prijema u bolnice četvoro imunizovanih, a vakcina ima dovoljno\nKoronavirus u svetu Ministar zdravlja RS za RTS: Od 80 prijema u bolnice četvoro imunizovanih, a vakcina ima dovoljno\nsubota, 25. sep 2021, 08:37 -> 08:37\nEvropska unija uklonila je i BiH sa liste epidemijski bezbednih zemalja za putovanja u Uniju čime se celi zapadni Balkan ponovo našao na crvenoj listi EU. BiH je druga u svetu i prva u Evropi po broju smrtnih slučajeva od koronavirusa. Ministar zdravlja Republike Srpske Alen Šeranić kaže za RTS da je u Srpskoj prvom dozom vakcine vakcinisasno između 35 i 36 odsto ljudi. Napominje da se teže forme bolesti najčešće javljaju kod nevakcinisanih.\nAlen Šeranić je za Dnevnik RTS-a rekao da su u prethodna dva talasa uradili analize u vezi sa osobama koje su preminule, i uglavnom se tu radi o licima koja su imala i druga oboljenja.\n"U tom spletu okolnosti kada je plućna funkcija onemogućena da radi kako bi trebalo, i jednostavno to oboljenje je multisistemsko. Ja bih iskoristio ovu priliku da apelujem na građane, a imamo prilike da vidimo šta se dešava u neposrednom okruženju, da ti podaci pokazuju da je smrtnost mnogo niža u onim zemljama gde je vakcinacija dostigla 75 odsto", naveo je Šeranić.\nU RS je, dodaje, vakcinisano negde oko 35 do 36 odsto ljudi prvom dozom vakcine.\n"Negde oko 29 do 30 odsto je kompletno vakcinisano, ne uzimajući podatke iz Srbije. Ja sam sa ministrom Lončarom i direktorkom Batuta dr Jovanović razgovarao kako da preuzmemo te podatke. Određene stvari to oneogućavaju, ali to nije razlog da se svi građani koji su se vakcinsali u Srbiji ne prijave. EU je BiH stavila na crveni listu, a jedan od pokazatelja je svakako stopa vakcinacije", naglasio je Šeranić.\nVakcina, kaže, ima dovoljno.\n"U ovom trenutku na samom lageru imamo preko 700.000 doza vakcina. Imamo slično kao i u Srbiji vakcine većine svetskih proizvođača. Građani imaju priliku da biraju, da se informišu. Nažalost, slično se i kod nas dešava kao i u regionu, da su građanima u odnosu na njihovo zdravlje važnije informacije koje ne utiču na njihovo zdravlje", kazao je Šeranić.\nPrema njegovim rečima, imali su u prethodnom talasu, sa otprilike identičnim brojem osoba koje su bile zaražene na dnevnom nivou 1.500 pacijenata, a sada 700. To svakako, napominje, govori o dobrobiti vakcine.\n"Juče smo imali prijeme u bolnice, gde je od 80 osoba četvoro vakcinisanih, od kojih troje samo jednom dozom", naglasio je Šeranić.\nOni koji završe sa najtežim oblicima bolesti su najčešće nevakcinisani, zaključio je Šeranić.


Fudbaleri Mladosti počinju takmičenje u prolećnom delu prvenstva Super lige Srbije utakmicom protiv Partizana koja se igra u nedelju 18.februara u Lučanima sa početkom u 14,00 časova.\nTim povodom u prostorijama kluba održana je konferencija za štampu na kojoj su učestvovali šef stručnog štaba plavo-belih Nenad Milovanović, kao i prvotimci, Bogdan Milošević i Stefan Golubović.\nNa početku konferencije prisutnima se obratio Nenad Milovanović i najpre izanalizirao šta je sve urađeno na pripremama:\nPripreme smo obavili u tri faze, prvih desetak dana u Lučanima, potom dvadeset dana u Antaliji i zatim, ovu poslednju nedelju pred start prvenstva, ponovo u Lučanima. Ukratko mogu da kažem da sam veoma zadovoljan zalaganjem, radom i odnosom igrača na pripremama u Turskoj. Tamo smo odigrali osam kontrolnih utakmica, među kojima i neke protiv jakih protivnika, kao što su Krakovija, Torpedo iz Belorusije, Karpati, Lokomotiva Plovdiv. U tim jakim mečevima zabeležili smo tri ili četiri pobede i isto toliko nerešenih rezultata. Meni nije merilo rezultat na pripremama, ali važno je da ekipa stekne pobednički mentalitet i tako uđe u prvenstvo.\nPotom se osvrnuo na utakmicu sa Partizanom:\nImali ste priliku da u utakmici protiv Viktorije vidite sa kakvim protivnikom ćemo igrati u nedelju. Jedan čvrst Partizan, jak i organizovan, kome protivnik nije napravio ozbiljniju šansu do postignutog gola i gde su Česi tek sredinom drugog poluvremena izveli prvi korner. Partizan je veoma ozbiljan tim koji može da igra u dva sistema, ima brze bokove preko Tošića i Jankovića, Tavamba je igrač koji razigrava i postiže golove, imaju Ivanovića koji je bio najbolje ocenjeni igrač lige, zatim Sumu i Ožegovića. Tako da s jedne strane imamo veoma teškog protivnika za otvaranje prolećnog dela prvenstva, s druge strane obzirom na rad i rezultate imamo pravo na optimizam. Ono što je je sigurno da će Mladost dati svoj maksimum i preko toga u pokušaju da napravi iznenaćenje. Rezultat na ovakvim utakmicama se pravi jednom hrabrošću, požrtvovanošću do poslednje kapi znoja, velikom disciplinom u igri svih sto minuta zajedno sa nadoknadom i uz dovoljan ali ne preterani respekt protivnika.\nStefan Golubović očekuje tešku i kvalitetnu utakmicu u nedelju:\nOčekuje nas teška i kvalitetna utakmica sa odličnim protivnikom. Partizan je tim koji je ušao u nokaut fazu Lige Evrope i ima veliki broj kvalitetnih pojedinaca na svakoj poziciji, koji prave razliku na terenu. Ipak, mi nećemo izaći na utakmicu sa belom zastavicom, već ćemo dati sve od sebe i potruditi se da napravimo pozitivan rezultat, koji bi nam bio korak bliže ka plej-ofu. Takođe, pozvao bih navijače da dođu u što većem broju i da nas podrže.\nBogdan Milošević smatra da Mladost spremno dočekuje utakmicu sa Partizanom:\nMislim da iza sebe imamo veoma dobro odrađene pripreme. Izanalizirali smo protivnika i dobro znamo šta nas očekuje. Na nama je da u nedelju istrčimo na teren i damo sve od sebe kako i dolikuje, a ko bude bolji neka pobedi. -Na pitanje novinara koga očekuje za suparnika na utakmici Tavambu ili nekoga na boku, njegov odgovor je bio kratak i jasan - Ko god da bude, bilo Tavamba, Janković ili neko treći, ako mi šef ukaže poverenje, daću sve od sebe.\nKapije stadiona otvaraju se u 12,00 časova, a cela zapadna tribina, ulazi „zapad A“ i „zapad B“, predviđena je za gostujuće navijače, dok je cela istočna tribina, ulazi „istok A“ i „istok B“, predviđena je za domaće navijače. Sezonske ulaznice važe i sa njima se može ući samo na istočnu tribinu.\nProdaja karata organizovana je na blagajnama stadiona u subotu od 10,00 – 17,00 časova i u nedelju od 9,00 – do početka utakmice. Cena ulaznice iznosi 500 dinara za sve tribine.\nViše iz ove kategorije « Mladost - Torpedo Balaz 1:1(0:1) foto\tMladost – Partizan 1:2 (0:0) »


Liverpul izgubio na Enfildu poslije skoro četiri godine @ StartBiH.ba\nPokušao je Jirgen Klop da promješa karte pa su u startnoj postavi bili Origi, Šaćiri, Matip i Okslejd-Čemberlejn, ali ni to nije dalo rezultata. Upravo suprotno. Zalud su bila 24 šuta ka golu rivala.\nPosjed je bio na strani šampiona, ređali su se pokušaji i promašaji. Sve to vreme Barnli se branio organizovano, strpljivo čekao šanse i pokušavao iz kontranapada da ugrozi šampiona i na kraju u 83. minutu dobio priliku sa penala.\nAlison je kasno krenuo ka Barnsu koji je prvi stigao do lopte, pao i nakon toga stao pred bijelu tačku da izvede penal. I matirao Alisona za konačnih 1:0 u ovom meču.\nNajbolju šansu Liverpul je imao u prvom poluvremenu preko Origija koji se našao sam pred Poupom i pogodio prečku.\nSerija bez poraza koja je trajala od aprila 2017. za Liverpul je na Enfildu prekinuta nakon 68 utakmica.\nLiverpul nakon 18 odigranih utakmica na četvrtom mestu na tabeli ima 34 boda, četiri manje od Sitija i Lestera (Lisice imaju meč više) i šest manje od Junajteda koji takođe ima utakmicu više.\nBarnli je sada 16. sa 19 bodova nakon pete pobjede u sezoni.\nMemphis na prisilnom odmoru


Ugljanin: Manjine ne mogu biti opozicija državi - SDA Sandžaka\nMinistar bez portfelja u Vladi Srbije i lider Stranke demokratske akcije Sandžaka Sulejman Ugljanin izjavio je danas da manjine ne mogu biti opozicija državi, i da je potreba integracije Bošnjaka u javni život bila jedan od razloga koji su ga opredelili da uđe novu vladu. Ugljanin je, u intervjuu Tanjugu, rekao da je SDA Sandžaka, kao stranka koja je dobila najveće poverenje građana te regije, imala obavezu da obezbedi uslove da se njen glas na adekvatan način čuje u institucijama u kojima se donose važne odluke.\nSDA Sandžaka će zato, prema njegovim rečima, imati i četiri državna sekretara u vladi, ali i veću zastupljenost u državnim institucijama na lokalu.\n"Ja sam se odrekao toga da imam portfelj i jaču funkciju na račun veće zastupljenosti Bošnjaka u državnim institucijama u Sandžaku. Maksimalna integracija Bošnjaka, odnosno njihovo delotvorno učešće u javnom životu, bila je jedan od osnovnih uslova našeg ulaska u vladu", objasnio je Ugljanin.\nSDA Sandžaka je, kako je objasnio, podržala Borisa Tadića u drugom krugu predsedničkih izbora zbog kontinuiteta saradnje, ali nije nijednog trenutka odbacivala mogućnost saradnje drugim strankama ukoliko one pokažu sluh za interese manjina, među kojima je i bošnjačka nacionalna zajednica.\nObjašnjavajući zahtev da SDA Sandžaka ima četiri državna sekretara u vladi, Ugljanin je rekao da mu je, kao ministru koji će biti zadužen za održivi razvoj nedovoljno razvijenih opština, bio neophodan direktniji pristup i uvid u rad ministarstava od kojih zavisi realizacija projekata u njegovoj nadležnosti.\n"Nelogično je da ja kao ministar zovem telefonom i molim šefove nečijih kabineta da omoguće da neki državni sekretar primi pet ili šest predsednika opština. Hoćemo da imamo svoje ljude kojima će jedini cilj biti da sve svoje snage ulože da otvore vrata predsednicima opština i smanje distancu između nerazvijenih opština i Vlade Srbije", rekao je Ugljanin.\nJoš jedan razlog koji ga je naveo da uđe u novu vladu jeste, kako je objasnio, činjenica da je u prošlom mandatu pokrenuo brojne projekte važne za održivi razvoj nedovoljno razvijenih područja, i da je sada te poslove potrebno privesti kraju.\n"Imao sam potrebu da uđem u vladu i nastavim da realizujem taj plemeniti cilj - da razvijamo nerazvijene", rekao je Ugljanin, i dodao da njegov uspeh neće zavisiti isključivo od sredstava koja će mu biti stavljena na raspolaganje, jer, kako je rekao, uzrok siromaštva nije samo u nedostatku novca, već i u neznanju, neobrazovanju, lošoj organizaciji i lošoj kadrovskoj politici.\nNajugroženija populacija u Srbiji jeste, kako je upozorio, upravo milion žitelja nedovoljno razvijenih područja, i od uspeha u pomoći tim opštinama zavisiće, ne samo ekonomski položaj Srbije, već i njen put ka EU.\n"Naš će uspeh zavisiti od razumevanja koje će naši koalicioni partneri pokazati za ovu temu, koja je, po mom mišljenju, ključ lošeg ekonomskog stanja Srbije. Srbija je, simbolički, sa tih 46 nerazvijenih opština kao bure sa 46 rupica, i koliko god sipate novac stalno odlazi. Ako se tih 46 rupica zatvori imaćemo stabilan budžet, a ako pokrenemo proizvodnju i vratimo život u te opštine i damo im infuziju, to bure će biti puno i moći ćemo da uzimamo sa vrha, a ne da ga samo dopunjavamo", rekao je Ugljanin.


Siva ekonomija dnevno odnese osam miliona evra - PKS-RPK Novi Sad\n– Srbija je na dobrom putu što se tiče borbe protiv sive ekonomije, a samo u saradnji države i građana može biti rešen ovaj problem koji dnevno odnese osam miliona evra, rekla je danas ministarka za državnu upravu i lokalnu samoupravu, Ana Brnabić, nakon sastanka Saveta mešovitih komora u Privrednoj komori Srbije.\n„On je ključan za borbu protiv sive ekonomije, jer je prvi put uveo kontrolu nad neregistrovanim privrednim subjektima“, rekla je Brnabić dodajući da je ranije inspekcijski nadzor bio moguć samo nad registrovanim privrednim subjektima, a za subjekte koji se nisu ni registrovali inspekcije nisu bile nadležne.\nOna je navela da su prvi rezultati primene zakona ti što je u proteklih 18 meseci od početka implementacije povećan broj registrovanih privrednih subjekata za 15 odsto, a broj ođavljenih subjekata smanjen za devet odsto, što znači da je sve manje onih koji zbog nelojalne konkurencije prelaze u sivu zonu.\n„Zakon o inspekcijskom nadzoru je prvi put uveo zajedničku koordinaciju svih inspekcijskih službi kojih na republičkom nivou ima 42, ovom koordinacijom upravlja koordinaciona komisija za inspekcije koju vodi državni sekretar i koja na mesec dana proverava šta je urađeno“, pojasnila je Brnabić.\n„Novina je i jednistvena informaciona platforma e-inspektor koja treba na transparentan i efikasan način da prikaže privredi šta inpsekcije rade i koja će imati softver za analizu rizika. To je u fazi proglašenja pobednika na tenderu i biće ulozeno oko 1,6 miliona evra u ovaj sistem“, rekla je Brnabić.


Dodik: Secesija Srpske nije na dnevnom redu - Sputnjik Srbija\n09:19 18.03.2017 Preuzmite kraći link\n„O referendumu o otcepljenju Republike Srpske razgovarao sam sa nekim važnim zvaničnicima. Referendum, kao i bilo koja aktivnost u vezi sa secesijom Srpske, nije na dnevnom redu i to savršeno dobro znaju svi koji napadaju mene i Republiku Srpsku“, rekao je Dodik sinoć za televiziju „Fejs“.\nOn je istakao i da Republika Srpska i srpski narod nisu zadovoljni statusom u BiH i naglasio da BiH nije politički održiva, prenose banjalučki mediji.\n„Ja sam političar i vodim računa da ništa što radim ne dovede do nasilja. Stvari u Republici Srpskoj i BiH moraju da se rešavaju dijalogom“, istakao je Dodik.\nOn je kazao da BiH ne može u političkom smislu da preživi, ali da nije jedini koji o tome govori.\n„Ako i bude nekad nekog razlaza, onda to mora da ide na miran način, bez pretnji. Uvek sam govorio da sam za izvorni Dejtonski sporazum i to je sasvim legitimna politička pozicija u kojoj i Dejton i Ustav moraju da se poštuju. Legitimna je stvar da se Srbi, Bošnjaci i Hrvati u BiH dogovaraju bez uticaja stranaca“, naglasio je Dodik.\nGovoreći o srpsko-bošnjačkim i srpsko-hrvatskim odnosima u BiH, Dodik je rekao da je dobro da Srbi i Bošnjaci imaju dobre odnose, ali da smatra da odnosi Srba i Hrvata u BiH ne smeju da budu nauštrb Bošnjaka.\n„Mi Srbi nemamo baš razloga da budemo blanko poverljivi prema Bošnjacima, pogotovo imajući u vidu priču o memorandumu o napuštanju Jugoslavije, kao i nelegitimnom referendumu o izlasku BiH iz te Jugoslavije“, rekao je Dodik.\nsecesija, Srpska, region


Razgovarano o budućoj saradnji izvršne i zakonodavne vlasti našeg kantona sa ovom lokalnom zajednicom\nKantonalni zvaničnici posjetili općinu Foča u Federaciji BiH\nU posjeti općini Foča u FBiH, u pratnji ministra za finansije Esada Kanlića, danas su boravile predsjedavajuća Skupštine i premijerka BPK Goražde Aida Sirbubalo i Aida Obuća .\nPrilikom susreta sa novoimenovanim načelnikom Mujom Sofradžijom i saradnicima razgovarano je o budućoj saradnji izvršne i zakonodavne vlasti našeg kantona sa ovom lokalnom zajednicom, s akcentom na implementaciju projekata koji bi doprinijeli razvoju ove nerazvijene lokalne zajednice.\nPrema riječima premijerke Aide Obuće, opredjeljenje Vlade BPK Goražde, prije svega, ogleda se u poboljšanju saradnje sa lokalnim zajednicama, prvenstveno onim nerazvijenim, kako bi se implementirali projekti od značaja za stanovnišvo koje u njima živi.\n„ S ciljem zadržavanja lokalnog stanovništva u ovom dijelu BPK Goražde potrebno je definisati prioritete u zajedničkom radu. Do sada smo imali jako dobru saradnju, osim podrške u vidu granta podržali smo i nekoliko njihovih projekata koje su kandidovali prema Vladi BPK Goražde, a što je za posljedicu imalo poboljšanje životnog standarda na području ove lokalne zajednice. Zajednički stav sa današnjeg sastanka jeste da je u budućnosti potrebno puno više raditi na implementaciji infrastrukturnih projekata koji bi stvorili pretpostavke za nova ulaganje i nove investicije u ovoj lokalnoj zajednici“-ovom prilikom kazala je premijerka Aida Obuća.\nKada je riječ o projektima, na današnjem sastanku poseban akcenat stavljen je na izgradnju mosta s obzirom da se još uvijek koristi most koji su izgradile snage EUFOR-a, što se prilikom njegove izgradnje smatralo kao privremeno rješenje. Uzimajući u obzir činjenicu da se radi o višemilionskoj investiciji, potrebno je prikupiti neophodnu dokumentaciju kako bi se apliciralo prema višim nivoima vlasti. U ranijem periodu Vlada BPK Goražde izdvojila je finansijska sredstva u iznosu od 5.000 KM za izradu idejnog projekta, a kako je istaknuto na današnjem sastanku, neophodna su dodatna finansijska sredstva kako bi se uradila istraživanja za izradu glavnog projekta.\nRiječi zahvalnosti na dosadašnjoj izuzetno dobroj saradnji sa Vladom BPK Goražde ovom prilikom uputio je i načelnik Mujo Sofradžija.\n„U posljednja tri mjeseca ta podrška je očigledna. Osim redovnih grant sredstava, Vlada BPK Goražde sa finansijskim sredstvima u iznosu od 40.000 KM podržala je i projekat koji naša lokalna zajednica realizuje u saradnji sa švicarskim Caritasom te je iz namjenskih sredstava Kantonalne uprave civilne zaštite izdvojila sredstva u iznosu od 15.000 KM za sanaciju šteta od poplava. Danas smo kao prioritet u radu istaknuli izgradnju mosta, kako bi se razvila jedna industrijska zona na lokalitetu Cvilina, koja bi se mogla ponuditi potencijalnim investitorima“-istaknuo je načelnik Sofradžija.


јануар 2020 - Stranica 2 od 13 - Biznis i Finansije\nKreiranje nove digitalne valute bi moglo da objedini jednostavnost elektronskog plaćanja i privatnost ljudi koji plaćaju kešom, zbog čega bi ovakva rešenja mogla da postanu “mejnstrim” u sledeće dve godine, navodi se u najnovijem istraživanju Dojče banke. U dokumentu se ocenjuje da su digitalne valute, poput raznih vrsta virtuelnog novca ili kriptovaluta, još uvek u fazi povoja ali da imaju potencijal da radikalno promene bankarstvo.\nU prethodna dva istraživanja, Dojče banka je ocenila da će keš preživeti proces digitalizacije i da će nadživeti platne kartice, a sada navodi da će digitalne valute biti “keš za 21. vek”.Kao najvažnije pretendente na “mejnstrim status” analitičari navode Fejsbukovu libru ili digitalnu valutu koju Kina najavljuje od prošle godine. Razlog za to je omasovljenost inicijalnih klijenata – Fejsbukove aplikacije koristi blizu 2,5 milijardi ljudi, dok Kina sa svojih 1,4 milijardi građana čini oko petine svetskog stanovništva.\nIzvor Nova ekonomija-Kamatica\n30. januara 2020. 1 komentar\nNakon uspešnog plasmana emisije obveznica vredne jednu milijardu EUR sredinom 2019. godine, posle kojeg je usledilo ponovno otvaranje tendera za dodatnih 550 miliona EUR, Srbija razmatra mogućnost još jedne emisije evroobveznica ove godine, u vrednosti do dve milijarde EUR. S obzirom na to da se pažnja Vlade sada okreće predstojećim parlamentarnim izborima, analitičari Erste Grupe ne očekuju aktivnost pre druge polovine 2020. godine. Pored toga, ukoliko uslovi finansiranja na međunarodnim tržištima ostanu povoljni, ne bi predstavljalo iznenađenje ukoliko bi Vlada odložila emisiju evroobveznica za kraj ove ili početak sledeće godine, nakon nove procene rejtinga zemlje, pošto se radi na dostizanju investicionog rejtinga.\nUzimajući u obzir postepene, ali konstantne pritiske u pravcu aprecijacije dinara, nisku inflaciju i stabilna makroekonomska kretanja, Narodna banka Srbije (NBS) je odlučila da tri puta snizi referentnu stopu tokom prošle godine, na 2,25%. NBS je sada u dobroj poziciji. Naime, s obzirom na to da ima dovoljno vremena da oceni i sačeka pune efekte prethodnih mera, ne očekuje se da će promeniti referentnu stopu u prvom kvartalu 2020. godine, ali postoji prostor za dalja sniženja u nastavku godine.\nSve u svemu, uzimajući u obzir dobru prognozu rasta i povoljne eksterne trendove, za naredni period analitičari Erste Grupe imaju pozitivna očekivanja kako u pogledu krive prinosa u RSD tako i krive prinosa u EUR, sa posebnim akcentom na dugoročnom kraju krive.


Bespovratna pomoć za digitalnu transformaciju MMSP - vesti - srp\nBespovratna pomoć za digitalnu transformaciju MMSP\nCentar za digitalnu transformaciju (CDT) Privredne komore Srbije u saradnji sa Ministarstvom privrede, uputio je javni poziv kompanijama za učešće u novom „Programu podrške digitalnoj transformaciji za mikro, mala i srednja preduzeća 2021“.\nSektor MMSP imaće priliku da uz pomoć sertifikovanih konsultanata unapredi poslovanje uvođenjem savremenih digitalnih alata. „Digitalna transformacija je odlična prilika za mikro, mala i srednja preduzeća da ranim usvajanjem digitalnih tehnologija uvedu inovativne poslovne modele, značajno unaprede radne procese i stvore nove proizvode koji će im obezbediti brzi rast, konkurentsku prednost i osvajanje novih tržišta“, ističe Predrag Nikolić, direktor Centra za digitalnu transformaciju.\nPreko Centra za digitalnu transformaciju PKS preduzeća dobijaju bespovratnu subvenciju Ministarstva privrede, do 6.000 evra. Pošto kompanija investira u svoju digitalnu transformaciju, bespovratnom subvencijim refundira joj se 50 odsto iznosa, a maksimalno 6.000 evra, u slučaju investicije ukupno vredne 12.000 evra. Kompanija spremna da investira, na primer, 4.500 evra, može da računa na bespovratnu subvenciju u istom iznosu, kroz povrat polovine od ukupno uloženih 9.000 evra. Takođe, firmama je obezbeđena supervizija procesa implementacije rešenja, nakon što je strategija usaglašena i dogovorena između kompanije i konsultanta.


11 12 2019 / 22:28\npetak, 07 jun 2019 15:30\nKancelarija za IT i elektronsku upravu zajedno sa NALED-om, uz podršku kompanija Mastercard i Visa, pokrenula nacionalnu kampanju i takmičenje gradova i opština „Šampioni bezgotovinskog plaćanja“.\nTim povodom u Narodnoj skupštini Republike Srbije održana je konferencija za medije na kojoj je Mihailo Jovanović, direktor Kancelarije za IT i eUpravu, predstavio nacionalnu kampanju i takmičenje gradova i opština “Šampioni bezgotovinskog plaćanja. Skupu je prisustvovala i Helena Roksandić Musulin, načelnica gradske uprave grada Sombora.\nKampanja će trajati od 1. jula do 31. decembra, a sve jedinice lokalne samouprave koje budu uključene moći će da se takmiče tako što će se brojati broj transakcija na POS terminalima u lokalnim samoupravama u odnosu na broj stanovnika koji žive na tim teritorijama.\nZa lokalnu samoupravu koja do 31. decembra bude imala najveći broj transakcija obezbeđena je nagrada – dečje igralište u vrednosti 20.000 evra. Takođe, pet jedinica lokalnih samouprava koje budu imale najveći broj transakcija imaće priliku da dobiju besplatno novi portal lokalne samouprave po uzoru na internet prezentaciju Vlade Srbije „U službi građana“ koja podrazumeva dvosmernu komunikaciju sa građanima i koja ima puno dodatnih servisa i usluga koje omogućavaju lakši pristup slepim i slabovidim osobama.\nGrad Sombor je u Prijemnoj kancelariji i pisarnici gradske uprave grada Sombora, januara 2019. godine putem pet POS terminala, omogućio građanima plaćanje taksi i naknada platnim karticama, i time ispunjava uslov za učešće u takmičenju .\nGrad Sombor se priključio kampanji takmičenje gradova i opština „Šampioni bezgotovinskog plaćanja“ i na taj način za svoje građane od 01. jula obezbedio pogodnost – najniže troškove provizije za plaćanje javnih usluga, 45 dinara za iznose manje od 4,500 dinara i dvostruko niža provizija u iznosu od 1% za transakcije veće vrednosti.\nOvim putem pozivaju se građani da prilikom plaćanja javnih usluga na šalterima gradske uprave grada Sombora koriste platne kartice, i time doprinesu da u gradu Somboru bude obavljen najveći broj plaćanja karticom u odnosu na broj stanovnika, čime bi grad Sombor kao prvoplasirana lokalna samouprava bio nagrađen sa dečijim igralištem u vrednosti 20.000 evra.


Završen medeni mesec: Džastinova majka se uselila u KUĆU gde živi sa izabranicom Hejli, a NETRPELJIVOST samo tinja!\nsvekrva je kriva\nZauzela im je teritoriju, iako ih javno podržava!\nIako su Džastin Biber i njegova supruga Hejli Boldvin bili zajedno bez prestanka od septembra, čini se da je “medeni mesec” novopečenog bračnog para završen. Kako je izvor potvrdio, Džastinova mama se uselila u njihov dom.\nHejli se trudi da bude pozitivna i da je dočeka otvorenih ruku, ali polako gubi svoje strpljenje” , tvrdi izvor. “Džastinova majka se ponaša kao da je kuća njena teritorija i zauzima sve više prostora u svim aspektima njihovog života.”\nHejli je navodno pokušala da objasni Džastinu kako se novonastala situacija odvija, ali kako izvor tvrdi, obzirom da je Džastin “pravi mamin sin” , on tek treba da započne konverzaciju sa svojom majkom.\nHejli se nadala da će ona i Džastin provoditi romantično vreme zajedno, ali zbog gustog rasporeda, gomile obaveza i sada njegove majke, brak joj više ne deluje toliko romantično.”\nDžastinova majka, Pati Malet je nedavno na instagramu nazvala Hejli “božijim darom” , a Hejli nije odreagovala. Izvor priznaje da ne želi da se zameri Džastinovoj porodici ali da joj je svega preko glave.\nTAGOVI: Džastin BibermajkaHejli Boldvinmamin sinpevač


Ovo je potencijalni Iguainov nasljednik u Napoliju?! | BN\nOvo je potencijalni Iguainov nasljednik u Napoliju?!\nAgent poljskog reprezentativca demantuje navode medija o završenom transferu iz Ajaksa u Napoli, ali...\nFudbal 29.07.2016 | 22:00\nPrelazak Gonzala Iguaina iz Juventusa u Napoli za 90 miliona evra (u dve godišnje rate) na San Paolu je označio početak velike potrage za novim centarforom i dostojnim naslednikom najboljeg strelca Serije A u prethodnoj sezoni.\nKao glavne "mete" odmah su označeni Mauro Ikardi iz Intera i Arkadijuš Milik, da bi pojedini mediji u sredu objavili kako centarfor Ajaksa stiže u Napulj na lekarske preglede.\nNa to je u izjavi "Korijere delo sportu" reagovao Milikov agent, priznavši da je bilo razgovora, ali uz odlučan demanti napisa po kojima samo formalnosti dele Poljaka od unosnog transfera.\n"Istina je da sam bio u Napulju na razgovorima, ali još ništa nismo potpisali i ništa nije izvesno. Jedino je sigurno da će Milik igrati revanš utakmicu PAOK - Ajaks. On je 100 odsto fokusiran na tu važnu utakmicu", poručio je David Pantak.\nPrvi meč trećeg kola kvalifikacija za Ligu šampiona u Amsterdamu završen je rezultatom 1:1, a revanš u Solunu na rasporedu je 3. avgusta. Ulog je dolazak na korak od elitnog takmičenja, uz osigurano mesto u Ligi Evrope u slučaju ispadanja.\nMilik (22) je ponikao u Rozvoju iz Katovica. U prvenstvu Poljske uspešno je debitovao kao 17-godišnjak, nastupajući za Gornjik, nakon čega ga je decembra 2012. kupio Bajer iz Leverkuzena.\nTaj nemački klub nije mu dao pravu šansu, već je išao na pozajmice u Augzburg i Ajaks, gde je imao odličnu sezonu 2014/15 i to mu je donelo permanentan transfer u Holandiju. Minule sezone dao je 21 gol na 31 nastupu za "kopljanike".\nU reprezentaciji Poljske je standardan u tandemu sa Robertom Levandovskim, a na nedavno održanom EURO 2016 postigao je jedan pogodak, u pobedi nad Severnom Irskom od 1:0. Svih pet utakmica odigrao je od prvog do poslednjeg minuta.


Za integracije potrebna bolja regionalna saradnja\nSa okruglog stola o regionalnoj saradnji, 25. juni 2010, Foto: Saša Čolić\nDobrosusedski odnosi među zemljama u regionu postaju sve bolji, ali je neophodno više inicijativa na različitim nivoima i veći stepen poverenja među političkim zvaničnicima, zaključak je okruglog stola na temu "Dobri susedi - garanti stabilnosti regiona" koji je organizovao Centar za demokratiju u saradnji s nemačkom Fondacijom "Fridrih Ebert".\nStručnjaci posebno ističu da zemlje regiona neće moći da se kreću ka većim intergracijama, kao što je članstvo u Evropkoj uniji, ako pre toga ne savladaju osnovne lekcije u međusobnim odnosima.\nDragoljub Mićunović, direktor Centra za demokratiju i predsednik Odbora za spoljnu politiku Skupštine Srbije, kaže da se region mora okrenuti budućnosti, a na pitanje šta se u tom okretanju ka budućnosti najpre može uraditi, kaže:\n“Sigurno pre svega na najvišem nivou, predsednici država treba da imaju češće kontakte. Ministarstva kroz diplomatske odnose i kanale treba, takođe, da razvijaju te odnose, parlamenti imaju veliku ulogu u tome i da bi se ljudi bolje sporazumevali oni moraju da učine sve da bi ta komunikacija bila bolja i u jezičkom i u kulturnom smislu i u polju razmena, ali i u objektivnom tretiranju prošlosti“, kaže on.\nDanilo Vučetić, Foto: Saša Čolić\nZvaničnici u Srbiji naglašavaju da se međususedski odnosi svakim danom sve više popravljaju. Posebno se ističe napredak u odnosima sa Hrvatskom, ali i čitav niz bilateralnih i trilateralnih susreta sa susedima, kao i obnavljanje dipomatskih odnosa sa Crnom Gorom.\nU Srbiji ističu da predsednik Predsedništva BiH Haris Silajdžić ima otvoren poziv da poseti Beograd, a da će 21. jula ove godine premijer Mirko Cvetković posetiti Sarajevo.\nDanilo Vučetić, iz Ministarstva spoljnjih poslova Srbije, kaže da se posebna pažnja poklanja rešavanju važnih regionalnih pitanja:\n“Takva su pitanja priznavanja statusa manjina, školovanje na maternjem jeziju, povratak izbeglih i raseljenih lica, pitanje nestalih, pitanje razgraničenja, povraćaj imovine i stanarskih prava kao i pitanje restitucije. Sva ova pitanja moraju biti rešena pre nego što region postane deo Evropske unije na način uobičajen međunarodnim i evropskim standardima“, kaže on.\nPolitičke razmirice i predrasude\nAmbasador Bosne i Hercegovine u Srbiji Boriša Arnaut rekao je RSE da je sadašnji nivo komunikacije između Srbije i BiH veoma dobar, ali da u procesu dalje i iskrenije saradnje mora postojati i veći stepan poverenja između Beograda i Sarajeva, jer je to uslov, kako kaže, za bolju saradnju i između Beograda i Banja Luke:\n“Ti specijalni odnosi postoje i tačno je bio jako izražen taj odnos Beograda i Banja Luke. Sarajevo je na to ćutalo, naravno bilo bi nam puno draže da imamo jako dobar odnos između Beograda i Sarajeva i to bi bilo i za Republiku Srpsku prosperitetnije zato što bi bio mir u BiH, dakle ne bi imali dodatne unutrašnje probleme. Taj probelm, jednostavno tinja i prisutan je, naravno, niko ga ne potiče i dosta je bilo isticanja problema, nerazumevanja i svađa“, kaže on.\nUprkos tome što su odnosi između Srbije i BiH bolji nego ikada pre, ambasador Arnaut naglašava da tu postoji čitav niz nevidljivih stvari koji taj odnos, na neki način, vuku unazad:\n“Pitanje procesa Ejupu Ganiću ili slučaj koji već tri godine traje sa Ilijom Jurišićem, pa onda nedavno hapšenje Sakić Mirsada...to je nešto što pravi zastoj u puno boljim odnosima između Srbije i Bosne i Hercegovine“, kaže on.\nAmbasador Crne Gore u Srbiji Igor Jovović kaže da se danas, gotovo, svi sa prostora bivše Jugoslavije zalažu za bolju regionalnu saranju, ali da se u tom pogledu mora još puno toga učiniti:\nIgor Jovović, Foto: Saša Čolić\n„Danas nema države sa kojom mi u našem neposrednom ili širem susjedstvu na području Balkana ne sarađujemo izuzetno dobro. Nekih puta ima nekih političkih razmirica sa nekim državama ili sa nekim političkim i intelektualnim krugovima u regionu, ali one su vrlo nametnute. One proističu iz onoga što se obično naziva predrasudama bilo koje vrste koje vladaju među nama“, kaže on.\nPredsednica Fonda za političku izuzetnost Sonja Licht istakla je da pojedinačni napori svake zemlje u reginu da poprave sopstveni imidž neće imati velikog efekta jer region mora nastupati zajedno i da Evropi nije u interesu da ovaj pojas Balkana bude u stanju stalne napetosti:\n“Jasno je da nikome ne odgovara da mi ostanemo jedna rupa. To ne odgovara ni Evropskoj uniji, to ne odgovara ni nama, to ne odgovara procesima globalizacije kakvi jesu i kakvi bi trebali da budu. Prema tome, čini mi se da je vrlo važno da se o ovoj temi razmišlja i da dobrosusedski odnosi jesi i moraju biti osnovni stub regionalne saradnje. Jedno ne može i ne sme da zameni drugo“, ističe ona.


Nemačka: Protesti #Blokiranjem Protiv Panevropske Štednje · Global Voices na srpskom\nPrevod objavljen 26/05/2013 18:22 GMT\nPročitajte članak na Português, Français, Español, Български, Deutsch, Italiano, Ελληνικά, polski, عربي, English\n‘Protesti blokiranjem‘ protiv “široko rasprostranjenog siromaštva i uskraćivanja demokratskih prava dešavaju se u Eurozoni, kao deo globalne sistematske krize” koja je uzdrmala finansijski epicentar Evrope – Frankfurt – prošle nedelje.\nNakon dana globalne akcije 12 i 15 maja, 2012, (12M i 15M), aktivisti iz cele Evrope su pozvani da se okupe u Frankfurtu na protestima za međunarodnu solidarnost. Krajnji cilj je bio da se blokira Evropska Centralna Banka (ECB) i ostale ključne institucije globalnog kapitalizma. Međutim, 4. maja, Odeljenje za javni red iz Opštinskog saveta grada Frankfurta je najavilo da se sve akcije koje su planirane smatraju nezakonitim, osim okupljanja u subotu, 19. maja.\nI pored toga, hiljade aktivista je odlučilo da stane protiv zabrane i da zatraže ustavno pravo “nenaoružanog okupljanja, bez prethodne najave ili dozvole”.\nNa Twitteru je postavljeno mnogo video materijala i fotografija pod raspravom #Blokiranje. Posetioci Interneta i grupe iz raznih zemalja, kao što su Zauzmite Brisel i Belgiju, uživo su prenosili proteste, marševe i okupljanja, kao i kulturni program i različite debate o radu, ekologiji, ekonomiji, između ostalog.\nBlokiranje je počelo istog dana kada se novoizabrani francuski predsednik Hollande sastao sa kancelarkom Merkel u Berlinu, 16. maja. U međuvremenu je policija u Frankfurtu prihvatila da izvrši nalogu o uklanjanju naselja Okupirajmo Frankfurt, koje je još pre sedam meseci postavljeno oko znaka za Evro kod sedišta ECB-a. Blog Kritično Pravno Razmišljanje, koje je naširoko pokrivalo četiri dana protesta, opisao je grad kao “da se nalazi u [nenajavljenom] Vanrednom Stanju“.\n17. maja, na praznik banke, kada su glavne medijske kuće usmerile pažnju na nemačkog ministra finansija Wolfgang Schäuble-a – koji je dobio Nagradu Karla Velikoga za njegovu važnu ulogu koju je odigrao u definisanju polisa štednje koje su uglavnom postavljene u perifernim evropskim zemaljama – autobusima punim aktivista iz različitih gradova koji su se uputili na proteste protiv štednje u centru Frankfurta, nije bilo dozvoljeno da uđu u grad i policija ih je otpratila nazad.\nUprkos pokušajima zastrašivanja, oko 2,000 aktivista je uspelo, barem na nekoliko sati, da zauzme istorijski trg Roemerberg gde se nalazi gradska skupština, i koji simbolizuje rađanje demokratije u Nemačkoj.\nNa kraju dana policija je rasterala sve sa trga uz nasilje, kao što prikazuju različiti foto reporteri:\nHapšenje najmanje 400 protestanata različitih nacionalnosti izazvalo je proteste solidarnosti u raznim gradovima širom Evrope:\nJedan video izveštaj finskog korisnika YouTube-a sydansalama1, s intervjuima titlovanim na engleski, sažima događaje dana:\nZaposlenima u banci je rečeno da uzmu jedan slobodan dan ili da rade od kuće da ne bi dolazili u grad u petak, 18 maja – dan kada se očekivalo da će se desiti blokada u finansijskoj četvrti. Međutim, Jerome Ross iz Roar Magazina je napisao prethodne večeri da je, “Frankfurt blokiran pošto [je] preko 5.000 policajaca razmešteno u jedinstvenoj operaciji da zadrže protestante van grada i daleko od banaka”:\npošto se aktivisti ovde pripremaju da fizički blokiraju sedište Evropske Centralne Banke, izgleda da je policija već uradila taj posao za njih.\nToga dana, glavni međunarodni mediji su izvestili da je španska vlada angažovala Goldman Sachsa koji bi trebalo da proceni bankarski konglomerat Bankia, koji je vlada preuzela ranije u maju, a takođe i o glasinama o referendumu u Grčkoj da se glasa o članstvu u Eurozoni. U Frankfurtu, dok se na transparentima nalaze poruke podrške evropskim južnim državama (kao što je: “Svi Smo Mi Grci“), u gradu je i dalje bilo “jako puno policajaca, provere identiteta i barikada“.\nKada je konačno došao dan za koji je protest bio odobren, 19 maj, u centru grada okupilo se oko 20,000 protestanata (prema policiji, ili više od 25,000 prema organizatorima) rallied the city center.\nJohn Halloway, koji piše za Guardian, opisao je Blokiranje kao “kap nade u vremenima štednje“, i tvrdi da će to dati “zamah izražavanju kreativnog besa koji će uslediti”. Na kraju, međunarodni politički analitičar Vinay Gupta, kaže:\nOvaj post je deo našeg specijalnog pokrivanja Kriez u Evropi.


NUNS osudio Vučićevo ponašanje prema Oliveri Jovićević - MediaSfera\n„Smatramo da je nastup predsednika Srbije bio daleko od elementarnih obrazaca lepog ponašanja i potpuno nedostojan javne funkcije koju obavlja. On je u više navrata vređao i ponižavao voditeljku RTS i izbegavao da njoj i građanima pruži odgovore na pitanja od javnog interesa“, ističe se u saopštenju NUNS.\nDodaje se da, nažalost, nije prvi put da se Vučić „arogantno i osiono“ ophodi prema novinarima i građanima, ali se čini da njegovo neprimereno ponašanje iz dana u dan postaje sve intenzivnije i dramatičnije.\nKoleginica Olivera Jovićević je tokom emisije bila veoma predusretljiva, ali je pokušala da postavi i neka pitanja koja su imala dozu kritičnosti, na šta je Vučić veoma žestoko reagovao i istovremeno izbegao da da odgovore, ocenjuje se u saopštenju.\nNUNS podseća da je profesionalna i etička obaveza novinara da imaju kritičku distancu prema predstavnicima vlasti i da postavljaju pitanja koja su od javnog interesa, a da je dužnost javnih funkcionera da na ta pitanja daju odgovore.\nDa podsetimo, predsednik Aleksandar Vučić je sinoć u emisiji najavio da će biti uvedene kazne za nenošenje maski u zatvorenom prostoru.\nTagoviAleksandar Vučić emisija upitnik NUNS Olivera Jovićević RTS\nNemački mediji: Situacija gora nego što se predstavlja u Srbiji


Vučić na Četvrtom samitu šefova vlada Kine i zemalja Centralne i Istočne Evrope (CIEZ) – Balkanekspresrb.rs\nPremijer Vučić je na konferenciji za novinare, održanoj nakon Samita, pozvao kineske turiste da posete Srbiju, „zemlju Novaka Đokovića i Bate Živojinovića“\nPREDSEDNIK Vlade Republike Srbije Aleksandar Vučić prisustvuje Četvrtom samitu šefova vlada Kine i zemalja Centralne i Istočne Evrope (CIEZ), koji se održava u Kongresnom centru Taihu u kineskom gradu Sudžou.\nOtvarajući Ekonomsko-trgovinski forum premijer Kine Li Kećiang je rekao da trgovinska razmena između Kine i 16 zemalja Centralne i Istočne Evrope, uprkos ekonomskoj krizi u svetu, beleži rast, kao i da postoji veliki potencijal za dalje unapređenje ekonomskih odnosa. On je naglasio da je veliki broj kineskih kompanija raspoložen da investira u zemljama CIEZ, kao i da Kina želi da kompanije iz tih zemalja više investiraju u Kini. „U Srbiji sam nedavno prisustvovao otvaranju mosta i to je prvi veliki projekat u zemljama CIEZ. Želimo da ih bude više“, zaključio je Li Kećinag.\nNakon Ekonomsko-trgovinskog foruma, premijer Kećiang otvorio je Četvrti samit šefova vlada Kine i zemalja Centralne i Istočne Evrope. U pozdravnom govoru on je istakao da će saradnja Kine i zemalja CIEZ uneti novo svetlo i da mora biti usmerena na budućnost. Kineski premijer je naglasio da postoji nekoliko prioriteta o kojima će se na ovogodišnjem Samitu razgovarati, među kojima su definisanje mape puta za unapređenje saradnje, promovisanje sinergije u izgradnji infrastrukture, formiranje investicionog fonda sa 10 milijardi dolara i proširenje trgovine poljoprivrednim proizvodima iz zemalja CIEZ. Li Kećiang je naglasio da Kina želi da unapredi saradnju sa centrima zemalja CIEZ putem unapređenja razvoja malih i srednjih preduzeća, jačanja saradnje u oblasti zdravstva, šumarstva, ali i turizma, istakavši da je neophodno zajednički promovisati zemlje CIEZ kako bi kineski turisti češće posećivali te destinacije.\nPremijer Vučić je, govoreći na Samitu, istakao da je Srbija među prvim zemljama koja se kandidovala da bude korisnik kreditne linije od 10 milijardi dolara za unapređenje saradnje Kine sa zemljama Centralne i Istočne Evrope. „Projektima izgradnje energetske i saobraćajne infrasturkture u vrednosti većoj od 1,5 milijardi dolara postali smo vodeća zemlja u ovom delu Evrope u realizaciji infrastrukturnih projekata sa Kinom“, izjavio je premijer Vučić. Govoreći o postignutim rezultatima, on je naglasio da je Srbija ove godine zabeležila visok nivo aktivnosti na svim poljima: od trgovine, poljoprivrede, finansija, do kulture, zdravstva, obrazovanja i saradnje na lokalnom nivou.\nPremijer Vučić je naglasio da Srbija podržava inicijativu Kine za jačanje saradnje sa zemaljama Centralne i Istočne Evrope. „I Srbija želi da, kao punkt na mapi Pojasa i puta, postane jedno od važnijih regionalnih trgovinskih čvorišta u ovom delu Evrope. To je za Srbiju i razvojna šansa“, izjavio je premijer Vučić i dodao da će projekat pruge Beograd-Budimpešta doprineti ostvarivanju transportnog umrežavanja, kao i protoku ljudi i robe, čime će podstaći kreiranje logističkih trasa i distributivnih centara, a dugoročno i pristup novim tržištima.\nObraćajući se šefovima vlada Kine i zemalja Centralne i Istočne Evrope, premijer Vučić je rekao da Srbija, u okviru svojih napora da postane članica EU, nastoji da razvija i održava konstruktivne odnose sa susedima i zemljama u regionu Jugoistočne Evrope. Tome je dodao da je srpska Vlada posvećena sprovođenju reformi u cilju jačanja privrede i poboljšanja života građana Srbije. „Činjenica da na Samitu učestvuju većim delom zemlje članice EU, govori u prilog tome da je ovaj vid saradnje neodvojiv od ukupnih odnosa Kine i EU i da predstavlja dodatni mehanizam unapređenja ovog strateškog partnerstva“, zaključio je premijer Vučić.\nTokom održavanja Samita, ministar energetike u Vladi Repbulike Srbije Alekandar Antić potpisao je Okvirni sporazum o modernizaciji i rekonstrukciji pruge Beograd-Budimpešta.\nPremijer Vučić je na konferenciji za novinare, održanoj nakon Samita, pozvao kineske turiste da posete Srbiju, „zemlju Novaka Đokovića i Bate Živojinovića“.♦


VOICE: EXIT – Tišina na grobu pobune | Autonomija\nVOICE: EXIT – Tišina na grobu pobune\nNovosadski sociolog Aleksej Kišjuhas misli da je Egzit je imao tu nevolju, ili nesreću u sreći, da je odmah „nulti“ Egzit ispunio društveno-političku funkciju zbog koje je i osnovan. Egzit se odmah na početku suočio sa potrebom za kreiranjem novog identiteta i najveći skok u njegovoj evoluciji bio je upravo onaj od „nultog“ ka prvom, organizaciono ili logistički, sa Tvrđavom umesto parka, devet umesto 100 dana, ali i politički ili ideološki.\nAleksej Kišjuhas: „Trend kohabitacije i kolaboracije sa bilo kojom vlašću i režimom“\nKišjuhas pominje i simbolički prelomni trenutak iz 2005, na desetogodišnjicu genocida u Srebrenici, kada su organizatori hrabro i, pokazaće se, naivno, nameravali da minutom ćutanja odaju poštu srebreničkim žrtvama. Suočili su se sa pretnjama diverzijama i bombama. U razumnom strahu od nasilja i žrtava, organizovano je neutralno rešenje u vidu Eni Lenoks i pesmw „I Saved the World Today“, što je u delu građanske javnosti protumačeno kao truli kompromis sa nacionalistima.\n„Teško nama ako smo spali na to da nas jedan muzički festival uči demokratiji„


Sud u Kolmaru traži pojašnjenje srpskih zakona | Radio Kosovska Mitrovica\n10. March, 2017 13:33 |\nMinistarstvo pravde Srbije dobilo je dodatna pitanja Apelacionog suda u francuskom gradu Kolmaru, koji odlučuje o zahtevu Srbije za izručenje Ramuša Haradinaja, rečeno je “Tanjugu” u Ministarstvu.\nFrancuski sud traži pojašnjenje zakonskih odredbi koje se odnose na dela za koja se Haradinaj tereti u Srbiji.\nSud u Kolmaru je zatražio da odgovori na dodatne zahteve budu dostavljeni najkasnije do kraja marta, budući da je nastavak rasprave o zahtevu Srbije za izručenje Haradinaja zakazan za 6. april.\nPitanja francuskog suda Ministarstvo pravde je prosledilo Tužilaštvu za ratne zločine koje vodi istragu protiv Haradinaja.\nJedno od pitanja je kog datuma je u krivično pravo Srbije unet član 142, stav 1, Krivičnog zakonika Srbije, koji predviđa kažnjavanje ratnih zločina protiv civilnog stanovništva.\nSud u Kolmaru se, pored ostalog, interesuje i koje su maksimalne kazne predviđene za ta dela i da li odredbe srpskog zakona omogućavaju gonjenje za dela za koja se tereti Haradinaj, te koje pravne odredbe važe za zastarevanje krivičnih dela u srpskom pravu.\nU Ministarstvu pravde su istakli da će ispoštovati rok i do kraja meseca dostaviti sve što je Sud u Kolmaru tražio od dodatnih informacija.\nHaradinaj, nekadašnji vođa OVK a danas na čelu Alijanse za budućnost Kosova, uhapšen je 4. januara na granici Švajcarske i Francuske po Interpolovoj poternici na zahtev Srbije.\nNedelju dana kasnije pušten je da odluku suda o zahtevu Srbije za ekstradiciju čeka na slobodi, ali mu je oduzet pasoš i zabranjeno da napušta teritoriju Francuske.


Američki magazin “Blumberg”: Najdugovječniji lider u Evropi sad želi i svoju Crkvu! – Borba\nŠirom male zemlje od svega 620 000 stanovnika rastu ljuti protesti u rijetkom pokazivanju prkosa prema čovjeku koji se od sluge Slobodana Miloševića pretvorio u najdugovječnijeg lidera u Evropi, piše američki magazin Blumberg.\nIzgrađen u skoro vertikalnoj litici sa spektakularnim pogledom na dolinu, manastir Ostrog predstavlja jedno od najvećih svetilišta u Evropi. Od 17. vijeka preživi je mnoge ratove i previranja koja su odredila najneuređeniji region u Evropi.\nPredsjednik Crne Gore želi da ustanovi svoju pravoslavnu crkvu i tako svoju zemljudalje udalji iz orbite Rusije i Srbije. Država u sprovođenju plana može da uzme crkvena imanja uključujući i Ostrog. Vjernici su ipak jasno stavili do znanja gde se nalazi njihova odanost i na čijoj su strani.\n„Nikad u istoriji jedan ateista i komunista nije napravio crkvu“ saopštio je sveštenik iz Ostroga Jovan Radović za za Blumbeg.\n„Nevjerovatno je koliko je posvećen tom zadatku. Uloga crkve je da spasava ljude od grijeha, ne da stvara nove nacije.“\nbas je blagoglagoljiv pop Jovan\naooo komentariše 1 godina ago\nAko ste korektan portal onda prenesite i dio istog clanka dje pricaju o drzavnom udaru i ucescu Rusije ili samo vjerujete Blumbergu u djelovima koji vam se svidjaju\nHahaha, sta li rade DPS botobi na portal Borba,…ko zna?


20.04.2022 u 08:43\nMask spreman da uloži 10 do 15 milijardi dolara u preuzimanje Tvitera\nOSTIN – Američki milijarder Ilon Mask izrazio je spremnost da uloži između 10 i 15 milijardi dolara svog novca kako bi preuzeo kompaniju Tviter i planira da objavi tendersku ponudu za desetak dana, objavili su u utorak američki mediji. U izveštaju „Njujork posta” koji se poziva na dva anonimna izvora upoznata sa materijom, navodi se da je Mask iskoristio investicionu banku Morgan Stenli da prikupi još 10 milijardi dolara od svojih dužnika, prenosi Tanjug. Kompanija Tviter je, kako se navodi, prošle nedelje odlučila da Masku ponudi „gorku pilulu” da bi se zaštitila od ponude za otkup akcija u vrednosti od 43 milijarde dolara koju je dao Mask, drugi najveći akcionar kompanije, ali bez saglasnosti upravnog odbora.\n18.04.2022 u 08:59\nPlan „otrovna pilula” otežava Masku preuzimanje Tvitera\nNjUJORK - Upravni odbor Tvitera usvojio je ograničeni plan o pravima akcionara nazvan „otrovna pilula” koji bi mogao da oteža milijarderu Ilonu Masku da preuzme kompaniju. Odredbom o „otrovnoj piluli” čuva se pravo akcionara Tvitera, izuzev Maska, da stiču akcije kompanije po relativno jeftinoj ceni, što bi praktično razvodnilo udeo koji u Tviteru ima šef „Tesle”, prenosi Si-En-En. Odredba će biti aktivirana ukoliko Mask (ili neki drugi investitor) stekne više od 15 posto akcija kompanije. Mask trenutno poseduje oko 9,0 odsto akcija Tvitera. Takvim potezom Tviterov odbor nastoji da povrati kontrolu nad dešavanjima nakon Maskove frapantne ponude za preuzimanje 100 odsto akcija te društvene mreže za 43 milijarde dolara. Takozvana „otrovna pilula” - korporativni mehanizam odbrane\n14.04.2022 u 17:55\nMask ponudio 43 milijarde dolara za kupovinu Tvitera\nSAN FRANCISKO – Izvršni direktor Tesle Ilon Mask danas je ponudio 43 milijarde dolara (39 milijardi evra) za kupovinu preostalih deonica Tvitera i rekao da ta društvena platforma koju je kritikovao zbog nepoštovanja principa slobode govora, treba da se „transformiše”. Kompanija Tviter je saopštila da je Mask, sada najveći individualni akcionar te kompanije, predložio kupovinu preostalih deonica po ceni od 49,5 dolara po akciji, koju je nazvao svojom najboljom i konačnom ponudom. „Tviter može biti platforma za slobodu govora širom sveta, sloboda govora je društveni imperativ za funkcionalnu demokratiju. Međutim on neće ni napredovati ni služiti ovom društvenom imperativu u svom trenutnom obliku. Tviter treba da se transformiše kao privatna kompanija”, rekao je Mask, prenosi\n13.04.2022 u 17:19\nAkcionari Tvitera podneli tužbu protiv Ilona Maska\nNjUJORK - Grupa akcionara Tvitera podnela je tužbu protiv Ilona Maska jer nije blagovremeno, odnosno u zakonom propisanom roku, otkrio da je kupio značajan udeo u tom društvenom mediju, izveštava CNBC. Mask, šef kompanije "Tesla" i SpejsEksa, objavio je 4. aprila da je stekao 9,2 posto udela u Tviteru za 3,0 milijarde dolara, što je izazvalo skok akcija te društvene mreže od vrtoglavih 27 posto, dok investitori na taj potez gledaju kao na glasanje o poverenju. Savezni zakon o trgovanju nalaže da investitori moraju da obaveste Komisiju za hartije od vrednosti (SEC) u roku od 10 dana kada preuzmu više od 5,0 posto vlasničkog udela u nekoj kompaniji. Mask, koji je počeo da kupuje akcije Tvitera u januaru, navodno je dostigao taj prag 14. marta, što znači da je do 24. marta trebalo\n11.04.2022 u 10:35\nTek što je kupio udeo društvene mreže Tviter Ilon Mask, šef Tesle i Spejseksa, odustao je od ulaska u Upravni odbor kompanije iako je glavni akcionar. „Dolazak Ilona u Upravni odbor trebalo je zvanično da stupi na snagu 9. aprila ali je Ilon rekao tog jutra da neće ući u odbor”, rekao je generalni direktor te društvene mreže Parag Agraval, prenosi Beta. On je rekao da kompanija ceni i da je uvek cenila učešće akcionara bilo da su ušli u upravni odbor ili ne, kao i da je Ilon Mask najveći akcionar i da ostaju otvoreni za njegovo učešće. Mask, koji je najbogatiji čovek na svetu, početkom aprila objavio je da je preuzeo 9,2 odsto kapitala Tvitera. U dokumentu prenetom regulatornom telu berze naveo je da je njegovo učešće u kompaniji „pasivno” i da ne namerava da utiče na strateške\nIlon Mask kupio udeo u Tviteru za tri milijarde dolara\nLONDON - Izvršni direktor "Tesle", Ilon Mask, kupio je 9,2 posto akcija društvene mreže Tviter, prema objavi američke Komisije za hartije od vrednosti (SEC). Ova vest je momentalno izazvala uzlet akcija Tvitera za oko 25 procenata na Vol Stritu na trgovanju pre zvaničnog otvaranja berze, javlja britanski javni servis Bi-Bi-Si. Mask je kupio 14. marta 73.486.938 akcija Tvitera, prema podacima SEC-a, a taj udeo je na zatvaranju trgovanja u petak bio vredan 2,89 milijardi dolara. Osnovač "Tesle" je redovan korisnik Tvitera sa više od 80 miliona pratilaca, mada je nedavno izjavio da "ozbiljno razmišlja" o uspostavljanju nove društvene mreže. On je krajem prošlog meseca pitao pratioce na Tviteru za mišljenje o tome da platforme društvenih mreža podstiču slobodu govora. „Sloboda\n01.03.2022 u 18:50\nUNS: Tviter zastrašuje novinara Sputnjika u Srbiji\nUdruženje novinara Srbije (UNS) ocenilo je danas kao zastrašivanje to što je Tviter označio privatni nalog novinara Sputnjika Rajka Martinovića kao „medij saradnik ruske države", i izrazilo zabrinutost zbog takvog etiketiranja. UNS je u saopštenju upitao kako je ta kompanija došla do podataka o privatnom profilu novinara da bi ga izdvojila i na ovaj način etiketirala. Martinović je za UNS kazao da je njegov nalog označen juče oko 15.30 i da je čuo da se to dogodilo još jednom mladom novinaru iz španske redakcije. „Deaktivirao sam profil. Žao mi je jer je imao 40.000 pratilaca i bio je isključivo privatan. Otvorio sam Tviter nalog 2013. godine. Tada sam radio za B92. Najviše sam pisao o sportu i svakodnevici. Najmanje je bilo politike. Uveren sam da je uradjeno po prijavi. Ne po


Prebrojavanje glasova odlaže formiranje kosovske vlade | Radio Kosovska Mitrovica\nPrebrojavanje glasova odlaže formiranje kosovske vlade\n19. November, 2019 13:22 |\nOd 1407 biračkih mesta, prebrojani su glasovi sa 706, tako da se do kraja ove ili početkom sledeće, očekuje završetak ponovnog brojanja, nakon čega sledi potvrđivanje konačnih rezultata vanrednih parlamentarnih izbora održanih na Kosovu 6. oktobra.\nPortparol Centralne izborne komisije Valjmir Elezi rekao je da su za prebrojavanje ostali glasovi sa 701 biračkog mesta i da na osnovu dosadašnje dinamike veruje da će proces biti okončan sledećeg ponedeljka.\nPonovno brojanje glasova po odluci Izbornog panela za žalbe obustavilo je konstituisanje sedmog po redu saziva skupštine i formiranje vlade.\nPokret “Samoopredeljenje” i Demokratski savez Kosova, sa najviše dobijenih glasova i osvojenih skupštinskih mandata, obustavili su pegovore oko nove koalicije do proglašenja konačnih rezultata izbora.\nLider DSK Isa Mustafa sastao se u ponedeljak sa američkim ambasadorom na Kosovu Filipom Kosnetom.\nNakon sastanka stranka je objavila saopštenje za javnost u kojem se kaže da je Mustafa, zajedno sa zamenicima Vjosom Osmani, Agimom Veljiu i Ljutfi Hazirijem, informisao Kosneta o toku razgovora sa pokretom “Samoopredeljenje” o programskim pitanjima, posebno u oblastima vladavine zakona, ekonomije, socijalnih pitanja, obrazovanja i zdravstva.\n“Mustafa je izrazio zainteresovanost DSK da što pre funkcionišu institucije koje proizilaze iz zahteva ljudi za promenama, što je jasno izraženo na izborima 6. oktobra. Takođe se zahvalio Ambasadi Sjedinjenih Država na kontinuiranoj podršci u svim procesima na Kosovu “, navodi se u saopštenju za štampu.\nPrištinska štampa prenosi da, iako je međunarodna zajednica nepokolebljiva da ne bi trebalo da bude odlaganja u formiranju nove vlade, “Samoopredeljenje” i DSK još nisu dogovorili moguću koaliciju.\nPredstavnici obe stranke rekli su da će, nakon potvrđivanja rezultata izbora, zaključiti proces formiranja nove vlade.\nPredstavnici “Samoopredeljenja” smatraju da bi bilo dobro da se lideri dve stranke, Aljbin Kurti i Isa Mustafa sastanu.\nAljbuljena Hadžiu iz “Samoopredeljenja” rekla je da su poslali poziv na adresu DSK za sastanak, dodajući da potvrda izbornih rezultata ne treba da bude prepreka postizanju dogovora o novoj vladi.\nHadžiu je takođe ponovila da čak i ako koalicija NISMA-ANR-PP uđe u Skupštinu, za njih neće biti mesta u novoj vladi.


Filip David: Odgovor premijerke otkriva pravu priroda odnosa sa Crnom Gorom - Politika - Dnevni list Danas\nPočetna » Politika » Filip David: Odgovor premijerke otkriva pravu priroda odnosa sa Crnom Gorom\nPremijerka Srbije izjavila da se neće odazvati pozivu da poseti premijera Crne Gore\nSnežana Čongradin26.01.2021. 09:28\nPremijerka Srbije Ana Brnabić izjavila je juče da je nezgodno posetiti zemlju iz koje je proteran ambasador „vaše zemlje i u kojoj je proglašen ‘personom non grata“’.\nCrnogorski premijer je u dva navrata u poslednjih mesec dana uputio poziv premijerki Srbije da dođe u zvaničnu posetu toj državi, da bi Ana Brnabić tek juče odgovorila da ne prihvata poziv, navodeći razloge za takvu odluku.\n– Nadamo se da će to pitanje (ambasadora) moći da se reši, a u bilo kom drugom segmentu dijaloga i saradnje, Vlada Srbije i državno rukovodstvo su pokazali koliko nam znači saradnja sa Crnom Gorom u ovom trenutku – rekla je Brnabić u Skupštini Srbije, gde je učestvovala na konferenciji Ženske parlamentarne mreže, posvećene stanju rodne ravnopravnosti u Srbiji.\nOna je kazala da na izričit zahtev predsednika Republike Srbije nije uzvratila recipročnim merama Crnoj Gori i da je zadržala njenog ambasadora u Beogradu.\nPre ove izjave Ane Brnabić, predsednik Srbije, Aleksandar Vučić, rekao je da je premijerki Ani Brnabić „nezgodno“ da ode u zvaničnu posetu Crnoj Gori, jer nema ko da je dočeka na aerodromu.\n– Srpsku premijerku Anu Brnabić u Crnoj Gori ima ko da dočeka, ali je pitanje da li će ona naći vremena da dođe – reagovao je crnogorski premijer Krivokapić i poručio da Vlada neće odustati od pokušaja normalizacije odnosa.\nKrivokapić je crnogorskoj agenciji MINA rekao da nije pitanje ko će dočekati premijerku Srbije, nego „da li će ona naći vremena da dođe i da pozdravi sve one koji bi je rado videli u Crnoj Gori, jer je ona predsednica Vlade bratske i susedne Srbije“.\nOn je povodom izjave predsednika Srbije Aleksandra Vučića da je premijerki Ani Brnabić „nezgodno“ da ode u posetu, rekao da građani Srbije i Crne Gore žele da se odnosi normalizuju.\n– I našem narodu ne bi trebalo ispostavljati probleme u vidu tehničkih pitanja hoće li premijerku dočekati otpravnik poslova ili ambasador. I u tom formalnom smislu ima je ko dočekati – rekao je Krivokapić.\nOn je istakao da je poziv i dalje otvoren za „najbliže susede“, sa kojima crnogorski zvaničnici dele „ljubav i brigu za građane, bilo da žive u Srbiji ili Crnoj Gori“. Dobrodošla je i ona i svako iz Srbije, jer „mi nećemo odustati od pokušaja da normalizujemo odnose dve države“, poručio je Krivokapić. Kako je naveo, odustati od toga značilo bi odustati od rođaka, braće, prijatelja, istorije, tradicije.\n– A mi smo jedan režim, između ostalog, poslali u prošlost baš zbog činjenice da je hteo da nam upravo sve to oduzme – dodao je Krivokapić.\nKomentarišući razloge zbog kojih Ana Brnabić ne želi da ode u zvaničnu posetu Crnoj Gori, Filip David, pisac i član Političkog saveta Građanskog demokratskog foruma, ocenjuje za Danas da se „ovakvim odgovorom samo otkriva prava priroda odnosa sa Crnom Gorom“.\n– „Mi nismo uzvratili recipročnim merama, ali ćemo vas kazniti.“ Naravno, nije u pitanju samo ambasador. Srpska vlast nije zadovoljna što još nije jasno u kojoj će meri Crna Gora voditi nezavisnu spoljnu politiku i primetno je razočarenje i nervoza što se još uvek ne ostvaruju želje srpskih lobista – zaključuje Filip David za Danas.\nPodsetimo, ambasador Srbije u Crnoj Gori Vladimir Božović proglašen je krajem novembra prošle godine za personu non grata i od njega je zatraženo da napusti Crnu Goru, a kao razlog Ministarstvo spoljnih poslova Crne Gore je navelo da je Podgoričku skupštinu 1918. godine nazvao „oslobođenjem“ i „slobodnom voljom“ crnogorskog naroda.\n„Nakon dužeg i kontinuiranog mešanja u unutrašnje stvari Crne Gore, ponašanja i izjava nespojivih sa uobičajenim i prihvatljivim standardima obavljanja diplomatske funkcije, nakon više usmenih i pisanih upozorenja na neprihvatljivost ovakvog ponašanja, juče je ambasador Božović nelegalnu i nelegitimnu Podgoričku skupštinu 1918. nazvao „oslobođenjem“ i „slobodnom voljom“ crnogorskog naroda, čime je još jednom, na najdirektniji način, omalovažio državu koja mu je dala diplomatsko gostoprimstvo“, navelo je tada Ministarstvo spoljnih poslova Crne Gore tada u saopštenju za javnost.\nIzmeđu ostalog, u saopštenju je pisalo da je Božović time „unizio i najviše zakonodavno i predstavničko telo – Skupštinu Crne Gore, koja je 29. novembra 2018. godine usvojila Rezoluciju o poništenju odluka Podgoričke skupštine kojima je, ukinut dotadašnji suverenitet Crne Gore, njena teritorija prisajedinjena Kraljevini Srbiji i nasilno detronizovan kralj Nikola Petrović Njegoš“.\nNakon toga, premijer Crne Gore, Zdravko Krivokapić je mesec dana kasnije, odnosno 29. decembra, prošle godine, pozvao Anu Brnabić da početkom ove godine, odnosno krajem januara meseca, poseti Crnu Goru, da bi, pre nedelju dana, taj poziv ponovio Đorđe Radulović, šef crnogorske diplomatije.\nAna BrnabićCrna GoraFilip DavidposetaZdravko KrivokapićBeograd\n21 reagovanja na “Filip David: Odgovor premijerke otkriva pravu priroda odnosa sa Crnom Gorom”\n26. januara 2021. u 09.56\nG. David je ocgledno misljenja da bi najbolje bilo da Milo Djukanovic bude i Predsednik Srbije, cime bi se automatski resila ‘kriza identiteta’ i kompleks nize vrednosti novoizmisljene crnogorske ‘nacije’?!\n26. januara 2021. u 10.58\nZašto je ovakav uvredljiv komentar pušten? U poštenoj zemlji bi st bili tuženi zbog te „izmišljene crnogorske ‘nacije’ „. Prviše je četnika u Danasu.\n26. januara 2021. u 13.05\nE moj Gojnicu, provjeri odakle si!\n26. januara 2021. u 10.23\nBilo bi bratski kada bi Crna gora povukla priznanje Kosova vratila ambasadora uz izvinjenje i jos mnogo toga ispravila sve sto je prethodna vlast priredila bratskom narodu Srbije.\n26. januara 2021. u 13.00\nNeka se Srbija prestane mešati u poslove druge države: Crne Gore!\nTaj film jos nije snimljen, niti ce.\n28. januara 2021. u 22.10\nSamo probajte učiniti nešto Crnoj Gori, Srbija se i onako nalazi pod tihom izolacijom EU i drugih zemalja a sad uz Bajdena mogla bi proći jako loše. Srpski imperijalizam je stalan faktor nesigurnosti i red je da ga se dokrajči.\n26. januara 2021. u 10.29\nBitno je da je Srbija spremna da izruči osvedočenog i osuđenog kriminalca Svetozara Marovića Crnoj Gori. Bitno je da je Srbija sinu Svetozara Marovića dala državljanstvo i tako ga spasila od procesuiranja za mnogo kriminalnih dela u Crnoj Gori.\n26. januara 2021. u 12.47\nŠteta je što Srbija nema mogućnost da i ona protera tog ambasadora.\n26. januara 2021. u 20.08\nA sto Crnogorci Srbina izrucili Ustasama a ne Srbiji,isto ga trazila Srbija da mu sudi. Crnogorske fukare bili fukare i ostali, zamenila se vlada isti k**** drugo pakovanje ovi predhodni se nakrali sad malo da kradu ovi drugi


ASTRA | Pokrenuta kampanja za zakonsku zabranu telesnog kažnjavanja maloletnika\nASTRA SOS telefon: 011/785 0000 e-mail: sos@astra.rs Pokrenuta kampanja za zakonsku zabranu telesnog kažnjavanja maloletnika 03.10.2007, Izvor: Danas\nI jedan šamar je nasilje nad decom\nBeograd – Kampanja za zakonsku zabranu telesnog kažnjavanja dece u Srbiji, pod sloganom “Uvek milom, nikad silom”, počela je juče. Pokretači ove inicijative, a reč je o 18 organizacija pod vodjstvom “Save the children” i uz podršku Unicefa, zahtevaju usvajanje mera za eksplicitnu zakonsku zabranu i sprečavanje telesnog kažnjavanja dece u svim okruženjima, a posebno u primarnim i hraniteljskim porodicama i ustanovama i službama za zaštitu dece. U manifestu inicijative navodi se da sve vrste telesnog kažnjavanja ugrožavaju zdravlje, integritet i dostojanstvo deteta i stvaraju uverenje da je nasilje prihvatljiv način rešavanja problema.\nMinistarstva bez protokola o zaštiti\nIvana Stevanović je navela da su samo nekadašnje Ministarstvo za rad, zapošljavanje i socijalnu politiku, ministarstva prosvete i unutrašnjih poslova usvojili Poseban protokol o zaštiti dece od zlostavljanja i zanemarivanja, dok ministarstva zdravlja i pravde to još nisu učinila.\n- Porodični zakon nije poslao jasnu poruku deci i roditeljima da je telesno kažnjavanje zabranjeno i da je neprihvatljivo u disciplinovanju dece. Formulacije koje on sadrži ostavljaju mogućnost da se šamaranje u nekim slučajevima tumači kao disciplinovanje dece, što je neprihvatljivo, jer i jedan šamar znači nasilje nad detetom – rekla je Ivana Stevanović, predsednica Upravnog odbora beogradskog Centra za prava deteta, na jučerašnjoj konferenciji za novinare. Ona je dodala da su zakonske izmene samo prvi korak ka potpunoj zaštiti dece.\nStevanović je istakla da u Srbiji ne postoji zakon o deci i da Vladi nije prioritet rešavanje položaja dece jer je, kako je navela, Predlog zakona o dečijem ombudsmanu povučen iz skupštinske procedure.\nMarija Luiza-Fornara, predstavnica Unicefa, predstavila je podatke Unicefovog istraživanja koji pokazuju da je 73 odsto dece, uzrasta od dve do 14 godina, podvrgnuto nekom obliku psihičkog ili telesnog kažnjavanja u porodici, a da je sedam odsto dece izloženo teškim oblicima telesnog kažnjavanja.\nRaša Sekulović, menadžer programa za zaštitu dece u organizaciji “Save the children”, rekao je da pokretači kampanje predlažu sistematsku edukaciju, kojom bi se promenio stav javnosti o kažnjavanju dece, zatim mere za praćenje i prijavljivanje svake vrste telesnog ili psihičkog kažnjavanja i edukativne programe za odrasle kako bi se upoznali s nenasilnim metodama vaspitavanja dece. Sekulović je posebno istakao negativne posledice koje kažnjavanje dece može imati, jer može da dovede do ponavljanja nasilničkog ponašanja kod odraslih koji su bili zlostavljani kao deca.\nLjuba Pejaković, savetnik ministra za rad i socijalnu politiku rekao je da će Ministarstvo pomoći da se inicijativa ostvari. On je kao prioritet istakao smanjivanje broja dece u socijalnim ustanovama i razvoj mera koje podstiču prirodno okruženje dece.\nTim Bejnbridž, direktor regionalnog centra “Save the children” za jugoistočnu Evropu, naglasio je da svi gradjani, kao pojedinci, treba da traže od Vlade da bude odgovorna i načini izmene zakona kako bi deca bila zaštićena. Usvajanjem ovih zakonskih zabrana Srbija bi bila 19. zemlja u svetu koja ima takvu vrstu zaštite dece.\n03.10.2007 O ASTRI


"Samo seks Srbiju spašava" - Index.hr\n"Samo seks Srbiju spašava"\nNA LOKALNIM izborima u Nišu pojavila se grupa građana s listom pod nazivom "4S - Samo seks Srbiju spašava - Milan Dimitrijević".\nIzborna komisija prihvatila je listu na kojoj najstariji kandidat ima 41 godinu, a ostali članovi su uglavnom 20-godišnjaci, javlja Mondo. Međutim, predsjednik Izborne komisije Goran Janković tvrdi da se stranka naziva "4S - Milan Dimitrijević" te da ne mora značiti da slova S znače upravo to "jer se nigdje u podnijetim spisima ne navodi da 'Samo seks Srbiju spašava' već se radi o marketinškom triku".\nDa bez skandala u Srbiji ne mogu proći ni lokalni izbori potvrđuje i naslovnica Kurira na kojoj je potpuno gola osvanula kandidatkinja za gradonačelnicu Beograda, Biljana Srbljanović. List je, naime, pronašao isječke iz filma "Zemlja istine, ljubavi i slobode" u kojem je glumila prostitutku.\nNjena stranka, LDP, zbog objavljivanja je hitno zatražila očitovanje Državnog odvjetništva.


FEP ture u Malom Iđošu i Srbobranu\nDana 20.11.2018. godine, predstavnici Fonda „Evropski poslovi“ AP Vojvodine, Milan Čežek i Zoran Pavić, kao i predstavnici RAV – a, direktor Nikola Žeželj i samostalni saradnik Živko Planić posetili su opštine Mali Iđoš i Srbobran, sa željom da se podstakne praćenje i implementacija evropskih procesa i jačanje institucionalnih kapaciteta lokalnih samouprava i njihovih institucija u Autonomnoj pokrajini Vojvodini.\nDomaćini u opštini Mali Iđoš bili su predsednik opštine Marko Lazić, predsednik Skupštine opštine Szűgyi István, pomoćnik predsednika opštine zadužen za omladinu Kovács Károly, članovi opštinskog veća Miloš Žmukić i Dejan Šoljaga, odbornik Dejan Škeljić, načelnik Opštinske uprave Danilo Dabović, rukovodilac odeljenja za privredu, poljoprivredu, urbanizam, građevinarstvo, zaštitu životne sredine i komunalno-stambene poslove Hallgató Imre. Opština Mali Iđoš je, na inicijativu Fonda „Evropski poslovi“ AP Vojvodine, u prethodnom periodu usvojila Strategiju opštine, dok projektnih aktivnosti nisu imali.\nDomaćini u opštini Srbobran bili su predsednik opštine Radivoj Paroški, Đorđe Đekov istaknuti privrednik i član opštinskog veća zadužen za privredu, Radivoj Debeljački, kontak osoba - član opštinskog veća zadužen za lokalno - ekonomski razvoj i regionalnu saradnju i Milica Zarić šef kabineta predsednika opštine. Zahvaljujući izuzetno dobroj saradnji sa Fondom, osnovana je i krenula sa radom Kancelarija za lokalno - ekonomski razvoj, koja i danas uspešno radi. U okviru donacije Norveške ambasade, u opštini se sprovode projektne aktivnosti renoviranja škola, projekat „Reforma poreza na imovinu“ - donacija Švajcarske ambasade i SKGO (projekat u izradi za više opština), kao i projekat pomoć povrtarima (staklenici, plastenici i potrebna oprema za udruženje). U opštini Srbobran je izuzetno aktivna NVO "Biser", čiji su članovi tokom prošle godine prošli obuke „Mogućnost finansiranja putem EU fondova“, koje je sproveo Fond.\nObe opštine su izrazile iskrenu želju za boljom i sveobuhvatnijom saradnjom, od obuka do realizacije projekata.\nOkrugli sto „Inovacije u poljoprivredi - put ka održivom razvoju“\nNa 86. Međunarodnom...\nPredstavnici Regionalne privredne Komore Novi Sad prošli obuku „Mogućnost finansiranja\nOdržana studijska poseta u okviru pete generacije Specijalističkog programa\nFond „Evropski poslovi“ AP Vojvodine već godinama uspešno sprovodi Specijalistički program „Upravlјanje regionalnim razvojem kroz EU fondove“ koji je finansiran sredstvima Autonomne pokrajine...\nU okviru projekta „Kompleksno uređenje vodoprivrede područja kanala Baja-Bezdan (BABECA)“, dana 17. aprila 2019. godine, održana je terenska poseta prevodnici Bezdan i prevodnici...


Naučnici došli do željenog cilja: Stvorena pilula koja USPORAVA starenje - Politički.rs\nVest koja se dugo iščekivala\nNa sajtu kompanije “MetroBiotech” osvanula je vest da je stvorena pilula koja usporava starenje. Vest koja je u rangu onih koje svet nestrpljivo iščekuje poslednjih nekoliko decenija.\nPrema navodima portala Breaking Defense, tokom 2022. godine bi trebalo da započne testiranje eksperimentalne pilule koja bi trebalo da uspori znakove starenja kod vojnika. Testiranje će sprovesti američko Zapovedništvo za posebne operacije (SOCOM), a ako se klinička testiranja pokažu uspešnima, pilula bi mogla da pronađe put i do civila.\nTakođe ovu pilulu koja usporava starenje to jest starost moći da koriste i civili jer samo poboljšava ljudske performanse kao što su povećana izdržljivost i brži oporavak od povreda. Kako je za Breaking Defense objasnio portparol SOCOM Tim Hokins, nije im cilj da stvore fizičke karakteristike koje ne postoje u prirodi.\n– Radi se o poboljšavanju spremnosti za misije naših snaga unapređivanjem performansi koje, obično, opadaju s godinama – istakao je Hokins.\nDodao je kako su već obavljene pretkliničke studije o sigurnosti i doziranju aktivne materije te se sad čeka početak kliničkog testiranja.\nSastav pilule za sada je tajna ali na sajtu kompanije “MetroBiotech” piše da se radi o dodatku prehrani koji podstiče više nivoe molekule NAD+ (nikotinamid adenin dinukleotid). Radi se o koenzimu koji je prisutan u svim živim stanicama, a čiji nivo s godinama opada.\nOvaj specijalni medikament je zasnovan na takozvanom “malom molekulu performansi”. “Mali molekul” u biologiji je organsko jedinjenje koje ima malu molekularnu masu, a mnogi od njih regulišu biološke procese i često su baza za razne lekove.\nTagged: NAUKA, OTKRIĆE, PILULA, STARENJE, TABLETE


<img align=left border=1 width=60 hspace=8 src="http://www.voanews.com/mediastore/book.gif">Analitičari i vladini funkcioneri se slažu da je tokom protekle decenije znatno porasla opasnost od islamiskog terorizma - 2004-12-21\nStručnjaci u islamskom svetu, kao i na Zapadu, već dugo raspravljaju o korenima terorizma. Mnogi tvrde da su siromaštvo, izolacija i osećaj beznadja glavni uzroci. Medjutim, većina terorista povezanih sa al Kaidom potiče iz porodica srednje klase i ima fakultetsko obrazovanje, uključujući i samog Osamu bin Ladena, saudijskog multimilionera, koji je, inače, gradjevinski inženjer po struci. Bendžamin Barber, ekspert za demokratizaciju na univerzitetu države Merilend, smatra da će uvek postojati male grupe fanatika koje će biti spremne da vrše terorističke napade. Veći problem, po njegovom mišljenju, predstavlja činjenica da u današnjem svetu ima onih koji pozdravljati terorističke akte drugih, a koje Barber naziva «pritajenim teroristima».\n«Sami teroristi su, kao što je inače slučaj sa predstavnicima avangarde, dobro obrazovani i privilegovani, ali su ljudi u čije ime oni deluju, i koji im omogućavaju da istupaju u njihovo ime, gotovo uvek osiromašeni, marginalizovani, obezvlašćeni i, najzad, što je ključna reč - poniženi od strane ostatka sveta u kojem žive.»\nIspitivanja javnog mnjenja na Bliskom istoku pokazuju da je Osama bin Laden često popularniji od lidera tamošnjih vlada. Barber tvrdi da je, delom i zato što ga mnogi muslimani smatraju za heroja, bin Laden još uvek na slobodi tri godine posle terorističkih napada na SAD 11. septembra 2001.\n«Da je on neki usamljeni fanatik, bio bi davno uhvaćen i priveden pravdi. Medjutim, činjenica je da on živi u, da tako kažem - bezbednim selima, bezbednim pokrajinama i bezbednim zemljama.»\nTakvo bezbedno okruženje može da postoji u Pakistanu, gde se, prema nekim mišljenjima, bin Laden krije. Pakistan je ključni saveznik SAD u ratu protiv terorizma, ali je ujedno i zemlja čiji znatan deo stanovništva živi u siromaštvu i čije brojne verske škole – medrese, propovedaju mržnju prema SAD.\nDečaci u tim školama recituju stihove iz Korana i uče ekstremnu vahabističku verziju Islama. Pakistan je 2002. godine započeo kampanju protiv dogmatskih medresa za koje se veruje da pothranjuju islamistički terorizam. Medjutim, ima i mišljenja da je ta kampanja gubitak vremena dok se ne izmeni socijalno i ekonomsko okruženje u kojem se one javljaju i u kojem deluju. Omer Taspinar je stručnjak za islam u vašingtonskom institutu Brukings.\n«Neko ko pohadja medresu u Pakistanu, možda sledi daleko radikalnije, antagonističko tumačenje Islama. Zato je obrazovanje ključ za uspeh u takvim sredinama. Ljudi koji se izvuku iz siromaštva, koji postanu imućniji, koji imaju zaposlenje, koji imaju nadu u život, obično ne prihvataju radikalne verzije islama.»\nNeki umereni muslimani smatraju da su radikalni islamisti izopačili poruku islama, koji, kako ukazuje Taspinar, ne propoveda revoluciju ili terorizam.\n«Poruka islama, kako je ja vidim, kao umereni musliman iz Turske, je poruka jedinstva i saosećajnosti. Radi se o veri koja nastoji da prenese božiju poruku čovečanstvu, koja smatra da smo svi braća – da sve druge monoteističke religije, uključujući judaizam i hrišćanstvo, slede svetu knjigu i da stoga treba da nadjemo način za koegzistenciju.»\nTaspinar smatra da pojava terorizma ima manje veze sa islamom, kao takvim, a više sa represivnim vladama. On dodaje da loši socijalni i ekonomski uslovi izlažu mnoge mlade muslimane ekstremističkim ideologijama. U odsustvu demokratije na Bliskom istoku, nezadovoljni gradjani mogu da se suprotstave vladama jedino okupljanjem oko džamije. Taspinar to naziva islamizacijom političke opozicije.\n«U zemljama gde postoje diktature, džamija postaje jedina institucija oko koje ljudi mogu da se okupe i da steknu osećaj da slede nekakav vid političkog programa da pirpadaju opoziciji, da se ne slažu sa vladom.»\nAnalitičari se možda ne slažu oko uzroka terorizma, ali većina smatra da će SAD odigrati ključnu ulogu i da će od SAD zavisiti da li će islamistički terorizam dalje jačati ili će postepeno jenjavati. Brus Hofman je stručnjak za terorizam u korporaciji Rend u Vašingtonu.\n«Sve dok ne usvojimo strategiju sa dugoročnim ciljevima, kao i kratkoročnim taktičkim ciljevima koje smo do sada uspešno ostvarili, bićemo u ratu koji bi mogao da potraje decenijama.»


Asfaltiranje saobraćajnice na Petrićevcu do prvih kiša | Opština Zvornik\nYou Are Here: Home → 2019 → септембар → 7 → Asfaltiranje saobraćajnice na Petrićevcu do prvih kiša\nAsfaltiranje saobraćajnice na Petrićevcu do prvih kiša\nZvornik Danas септембар 7, 2019 Petrićevac, Saobraćajnica\nBANJALUKA – Izgradnja saobraćajnice u Ulici kralja Aleksandra Karađorđevića u naselju Petrićevac, jedan od najvećih projekata iz oblasti saobraćajne infrastrukture u gradu, koja je počela u martu ove godine, teče predviđenom dinamikom i očekuje se da će biti završena u roku, rekao je Slaviša Sandić, načelnik Odjeljenja za saobraćaj i puteve.\nOn navodi da su na 70 odsto trase ove saobraćajnice urađeni komunalni radovi te da je plan da se do prvih kiša na prvom dijelu puta, do raskrsnice s Banijskom ulicom, postavi prvi sloj asfalta.\n„Na prvom dijelu trase urađeni su fekalna i oborinska kanalizacija, novi vodovodni sistem i nove elektroinstalacije. Tek sada na prvom dijelu puta počinje postavljanje ivičnjaka, tamponiranje trase i afaltiranje, što ćemo nastojati obaviti prije prvih kiša“, objasnio je Sandić.\nDodaje da je ovaj projekat kompleksan zbog ilegalne gradnje infrastrukture.\n„Imamo saobraćajnicu bez ijednog dijela infrastrukture koja je legalno urađena u skladu s propisima, pa često čim počnemo kopati naiđemo na stare instalacije“, kazao je Sandić.\nIstakao je da je u toku izgradnje ove saobraćajnice došlo do uništavanja puta u okolnim ulicama, kao što je Lijevčanska, Banijska i puta u nastavku prema Motikama, na što su se građani požalili.\n„U toku izgradnje ove saobraćajnice veliki teret se morao prevoziti okolnim ulicama i imamo dosta opravdanih primjedaba građana. Već sada izvodimo radove na Banijskoj ulici, a nakon puštanja u funkciju Ulice kralja Aleksandra Krađorđevića izvršićemo potpunu rekonstrukciju ovih ulica“, naveo je Sandić.\nSrđan Amidžić, zamjenik gradonačelnika, kazao je da su zadovoljni dinamikom radova i onim što će ova saobraćajnica predstavljati za mještane.\n„Očekujemo da je ovo jedan u nizu projekata koji će biti završeni u roku, a mi nastavljamo dalje s projektima. Sada nam slijedi izgradnja mosta u Toplicama“, rekao je Amidžić.\nRadovi na ovoj saobraćajnici u vrijednosti od dva miliona KM trebalo bi na kraju da rezultiraju izgradnjom 1,2 kilometra moderne saobraćajnice širine šest metara, s obostranim trotoarima, fekalnom i oborinskom kanalizacijom, kao i javnom rasvjetom, a rok za izgradnju je šest mjeseci.\nVrtićima i školama u Banjaluci savjetovano da voda nije za piće\n„Banj bus“ prevezao 3.000 putnika, prevoz i u oktobru


Završen Simpozijum PEFOSS 2018 koji je predstavio najnovije trendove u šumarstvu i hortikulturi | Aktuelno.ba\nZavršen Simpozijum PEFOSS 2018 koji je predstavio najnovije trendove u šumarstvu i hortikulturi\nTrodnevni Međunarodni simpozijum „Čovjek – Šuma – Nauka” (PEFOSS) organiziran u povodu obilježavanja 70 godina postojanja i uspješnog rada Šumarskog fakulteta Univerziteta u Sarajevu, završio je sa radom danas.\nU okviru sekcije “Planiranje gazdovanja šumama” tematizirano je unapređenje inventurnih radova u procjeni stanja šuma i šumskih zemljišta u lokalnim inventurama šuma u BiH, kao i primjena savremenih informacionih tehnologija u procesu planiranja gazdovanja šumama.\nMeđunarodni simpozijum „Čovjek – Šuma – Nauka“ PEFOSS završen je posjetom učesnika prašumi Ravna vala na Igmanu odnosno rezervatu s visokim stepenom biološke raznovrsnosti.\nMeđunarodni simpozijum «Čovjek – Šuma –Nauka” – (PEFOSS) jedan je u nizu događaja kojim je Šumarski fakultet Univerziteta u Sarajevu, jedna od najstarijih visokoobrazovnih institucija u BiH, obilježio sedam decenija uspješnog rada. PEFOSS 2018 pružio je idealnu akademsku podlogu za istraživače i eksperte s ciljem prezentacije najnovijih rezultata, vodećih tehnologija i pravaca razvoja u šumarstvu i hortikulturi.


Foto: Sužba Grada\nPosle obilaska vrtića „Zeka“, čiji su kapaciteti u proteklom periodu prošireni i praktično duplirani tako da taj objekat Predškolske ustanove „Radosno detinjstvo“ može sad da primi više od 150 dece, gradonačelnik je prisustvovao završnim radovima na asfaltiranju Pionirske ulice na obodu sela.\n- Ovim su uređene i poslednje dve ulice u Budisavi koje nisu imale asfalt, čime je završeno još jedno u nizu ulaganja u obnovu infrastrukture u ovom mestu – istakao je Vučević i podsetio da je od 2012. godine, otkako je on na čelu Grada, u obnovu i izgradnju infrastrukturnih i drugih objekata u tom prigradskom naselju uloženo više od 500 miliona dinara.\nZa predstojeći period planirane su i nove investicije poput obnove vatrogasnog doma, doma kulture, sportskog centra i druge.\nVučević je naglasio da Grad može da jača ulaganja u obnovu i razvoj jer ima svake godine veći budžet, otvaraju se fabrike, više se gradi, mnogo je više zaposlenih, tako da se ubiraju sve veći porezi i drugi prihodi.\nZahvaljujući novoj cenovnoj politici u gradskom prevozu, kako je istakao gradonačelnik, Grad je Budisavčanima omogućio da autobusku kartu do Novog Sada u jednom pravcu plaćaju 110 dinara, umesto ranijih 165 dinara.\n- Godišnje đačke i studentske karte danas su za čak 28.600 dinara jevtinije nego ranije, što je praktično iznos godišnjeg računa za komunalne usluge jednog domaćinstva – naveo je Vučević.\nVučević je meštanima Budisave, gde uglavnom žive Srbi i Mađari, poručio da čuvaju i neguju zajedništvo i bogatu multikulturalnost.\nMiloš Vučević Novi Sad gradonačelnik Miloš Vučević Novi Sad vesti


GRUJIČIĆ: Ne mogu da vidim očima NATO oficire, posle onoga što su uradili Srbiji! | Vesti Dana\n– Nesumnjivo je da broj onkoloških pacijenata raste i drugim državama, ali kod nas imamo dva i po puta više oboljele djece od raznih vrsta kancera. Ne možemo to svaliti na gojaznost, pušenje i slično. Mi sada moramo da se izborimo za činjenične podatke da su 1999. godine namerno bombardovali Srbiju, da su nam ekološki zagadili sredinu i da bi nas sve potamanili. Ako su branili jadne Srbe od Albanaca na Kosovu što su bombardovali, na primer, Suboticu. Dakle, ta bombardovana zemljišta moraju da se ispitaju kako bi znali koju vodu da pijemo, gde možemo da živimo, a gde je to nebezbedno, rekla je ona na tribini na Ekonomskom fakultetu u Nišu.\nOna je dodala da se ta naučna istraživanja „moraju uraditi bez mešanja politike“.\n– Nama je cilj sada da prikažemo u renomiranim časopisima sa recenzijom šta nam je učinjeno i to mora bez politike da ide, a kada objavimo te naučne analize, onda je na politici da reaguje. I da li treba da uđemo u NATO, ne treba da uđemo u NATO. I ne treba da vidim oficira NATO posle onoga što su oni uradili, rekla je Grujičićeva.\nOna je navela da nije cijela Srbija zagađena, ali da je na ovoj generaciji „da deci očisti Srbiju i da je ostavi zdravu za život.


KVALITETNA ZDRAVSTVENA ZAŠTITA JE ZAJEDNIČKI CILj - Glas Podrinja\nGRADONAČELNIK ŠAPCA I DIREKTORKA BOLNICE\nKVALITETNA ZDRAVSTVENA ZAŠTITA JE ZAJEDNIČKI CILj\nSusret gradonačelnika Šapca Miloša Miloševića sa novoizabranom direktorkom Opšte bolnice dr Zorom Nikolić, prošle srede u Gradskoj upravi Grada Šapca, bio je prilika da se izrazi podrška lokalne samouprave radu i planovima rukovodstva šabačke bolnice i da se dogovore budući načini saradnje.\nGradonačelnik je istakao očekivanje da će kvalitet usluga ove zdravstvene ustanove biti na višem nivou, a sama bolnica u potpunosti okrenuta potrebama pacijenata.\nNova direktorka je najavlila transparentan rad i saradnju sa šabačkim Domom zdravlja i Republičkim zavodom za zdravstveno osiguranje, Filijalom u Šapcu, od čega će najveću korist imati građani. Kako je istakla, prvi dogovori su već postignuti.\nDirektorka Opšte bolnice i gradonačelnik Šapca složili su se u činjenici da je obostrani interes što bolja zdravstvena zaštita građana i vraćanje poverenja u kvalitet pružanja zdravstvenih usluga. Dr Nikolić izložila je niz planova u radu i organizacionih novina koji će, prema njenim očekivanjima, doprineti ostvarenju zajedničkog cilja lokalne samouprave i Opšte bolnice u Šapcu.


Tanjug 15. oktobra 2020. 14:20\nSOPOT – U Srbiji je osigurano svega 12 odsto poljoprivrednih gazdinstava, a Dunav osiguranje kao vodeća kompanija u osiguranju poljoprivrede u Srbiji, pokriva čak sedam odsto osiguranih poljoprivrednih gazdinstava, rečeno je na današnjoj radionici te osiguravajuće kuće na Sajmu organske hrane u Sopotu.\nIako broj polisa raste, utisak je da poljoprivednici još uvek nisu dovoljno informisani o prednostima i značaju osiguranja poljoprivredne proizvodnje.\nZorica Deretić iz Dunav osiguranja istakla je da osiguranje nije trošak, več ulaganje i vid zaštite prozvodnje.\n„Dunav osiguranje se trudi da olakša poljoprivrednicima da se uključe u osiguranje i to čini kroz razne akcije. Godinama unazad je maj, mesec poljoprivrede kada omogućavamo 10 odsto popusta za sva osiguranja sklopljena u maju’, rekla je Deretić.\nNavela je da štete na usevima stalno rastu, pre svega, zbog klimatskih promena i vremenskih nepogoda.\nDunav osiguranje je tako samo u ovoj godina na području regiona koji pokriva Beograd i okolinu isplatila više od 49 miliona dinara.\n„Ministarstvo poljoprivrede sa svoje strane stimuliše osiguranje i to radi kroz povraćaj premije osiguranja koji se kreće od 40 do 70 odsto od naplaćene premije. Uslov za povraćaj premije jeste da je gazdinstvo registrovano, aktivno i da ima zaključenu polisu osiguranja“, rekla je Deretić.\nPrema njenim rečima, potvrda da osiguranje nije veliko izdvajanje pokazuje i primer osiguranja paprika na hektaru zemlje koje košta oko 70.000 dinara, sa uključenim subvencijama ministarstva, a 100.000 dinara za paradajz zasađen na istoj površini.\nDirektorka Uprave za agrarna plaćanja Biljana Petrović rekla je da država između ostalog pomaže kroz povraćaj premije osiguranja.\n„Kada je reč o ženama poljoprivrednicama ministarstvo pomaže tako da ko nema neko drugo rešenje daje im veći broj poena kada podnose zahtev za neke od naših mera“, rekla je Petrović.\nOna je istakla da su radionice kao sto je današnja koju je organizovalo Dunav osiguranje najbolja prilika da se poljoprivrednicima u direktnom kontaktu i živom rečju objasni prednost osiguranja poljoprivredne proizvodnje.\nPredsednik opštine Sopot Živorad Milosavljević kaže da su osiguravajuće kuće dragocen partner za poljoprivrednu proizvodnju i proizvođače, ali da to kod nas nije dovoljno zaživelo.\n„Oiguravači kao što je Dunav osiiguranje daju veliki doprinos sigurnosti proizvođača i svi se moramo uključiti da promovišemo osiguranje poljoprivrede“, kaže Milosavljević.\nKao primer koliko je osiguranje važno, naveo je da se pre par dana desilo da je čoveku koji uređuje poljoprivredno zemljiste izgorela mašina koja je bila neosigurana.\n„Tako je ostao bez imovine vredne 19.000 evra. To je nauk poljoprivrednicima da osiguranjem obezbede svoju imovinu i egzistenciju“, poručio je Milosavljević.